open-index/open-wikipedia-markdown huggingface dataset:
ചാൾസ് നേപ്പിയർ

ബ്രിട്ടീഷ് ഇന്ത്യൻ സേനയുടെ സർവ്വസൈന്യാധിപനായിരുന്ന ബ്രിട്ടീഷ് സൈനികനായിരുന്നു **ചാൾസ് ജെയിംസ് നേപ്പിയർ** (ജീവിതകാലം: 1782 ഓഗസ്റ്റ് 10 1853 ഓഗസ്റ്റ് 29). 1843-ൽ സിന്ധ് പ്രവിശ്യ, ബ്രിട്ടീഷ് ഇന്ത്യയോട് കൂട്ടിച്ചേർത്തത് ഇദ്ദേഹത്തിന്റെ നേതൃത്വത്തിലാണ്. 1849 മുതൽ 1851 വരെ ഇന്ത്യയിലെ സർവ്വസൈന്യാധിപനായിരുന്ന ഇദ്ദേഹം ബോംബെ പ്രെസിഡൻസിയുടെ ഗവർണറായും പ്രവർത്തിച്ചിട്ടുണ്ട്. 
ബ്രിട്ടീഷ് ഇന്ത്യയിൽ സിവിലിയൻ സർക്കാരിനുപകരം സൈന്യത്തിന്റെ നേതൃത്വത്തിലുള്ള ഭരണം വേണമെന്നായിരുന്നു നേപ്പിയറുടെ മതം.
## ഇന്ത്യയിലെ ജോലിക്കാലം
ഉപദ്വീപീയയുദ്ധത്തിന്റെ കാലഘട്ടത്തിലാണ് നേപ്പിയർ തന്റെ സൈനികജീവിതം ആരംഭിച്ചത്. കൊറുണയിൽ ശ്രദ്ധേയമായ പ്രകടനം കാഴ്ചവച്ച അദ്ദേഹത്തിന് കാര്യമായ പരിക്കുപറ്റുകയും ചെയ്തു. ഇന്ത്യയിലെത്തുമ്പോൾ അദ്ദേഹത്തിന് 60 വയസായിരുന്നു. 1843-ൽ നേപ്പിയർ സിന്ധ് പിടിച്ചടക്കിയപ്പോൾ അദ്ദേഹത്തിന്റെ തന്നെ രാഷ്ട്രീയ ഏജന്റുമാരുടെയും ഹൈദരാബാദിലെ ബ്രിട്ടീഷ് പ്രതിനിധിയായിരുന്ന ജെയിംസ് ഔട്ട്രാമിന്റെയും ഉപദേശങ്ങൾ ചെവിക്കൊണ്ടില്ലെന്നതിന്റെ പേരിൽ വിവാദപുരുഷനായിരുന്നു. ജടപിടിച്ച മുടിയും നീണ്ട താടിയുമടങ്ങിയ നേപ്പിയറുടെ വിചിത്രരൂപവും ശ്രദ്ധേയമായിരുന്നു. ഇന്ത്യയിലെ സൈനികസേവനം കഴിഞ്ഞ് ഇംഗ്ലണ്ടിലെത്തിയപ്പോൾ ഇന്ത്യൻ കൗൺസിലിൽ സ്ഥാനത്തിനായി ശ്രമിച്ചെങ്കിലും സിവിലിയൻ ഭരണത്തോടുള്ള വൈമുഖ്യം കൊണ്ടാവണം, ഡയറക്റ്റർ ബോർഡ് അത് നല്കിയില്ല. 

രണ്ടാം ആംഗ്ലോ-സിഖ് യുദ്ധത്തിന്റെ അവസാനഘട്ടത്തിൽ ജനറൽ ഹ്യൂ ഗഫ് കമാൻഡർ ഇൻ ചീഫ് സ്ഥാനത്തുനിന്ന് വിരമിച്ച് നാട്ടിലേക്കു തിരിച്ചപ്പോൾ ഡ്യൂക്ക് വെല്ലിങ്ടന്റെ ശുപാർശപ്രകാരം, നേപ്പിയർ ഈ സ്ഥാനത്തേക്ക് നിയമിക്കപ്പെട്ടു. എന്നാൽ സ്ഥാനമേൽക്കാൻ 1849 മേയിൽ അദ്ദേഹം ഇന്ത്യയിലെത്തിയപ്പോഴേക്കും യുദ്ധം അവസാനിച്ചിരുന്നു. ഇത് അദ്ദേഹത്തെ നിരാശപ്പെടുത്തി. 

നേപ്പിയറുടെ നിയമനം തുടക്കത്തിൽ പഞ്ചാബ് ഭരണബോർഡ് അദ്ധ്യക്ഷനായ ഹെൻറി ലോറൻസ് സ്വാഗതം ചെയ്തിരുന്നു. എന്നാൽ 1849 വേനൽക്കാലം പകുതിയായപ്പോഴേക്കും സൈനികവിന്യാസത്തെക്കുറിച്ചും, പഞ്ചാബിലെ സേനാകേന്ദ്രങ്ങളുടെ സ്ഥാനത്തിന്റെ കാര്യത്തിലും ബോർഡും നേപ്പിയറുമായി അഭിപ്രായവ്യത്യാസങ്ങൾ ഉടലെടുത്തു. ലാഹോറിലെ അനാർക്കലി കന്റോൺമെന്റ് അവിടെനിന്നു മാറ്റണമെന്ന നേപ്പിയറുടെ തീരുമാനം ഹെൻറിയും നേപ്പിയറും തമ്മിലുള്ള തർക്കത്തിലെ പ്രധാനവിഷയമായിരുന്നു. ഭരണബോർഡിന് മുൻ വിമതർ ഉണ്ടാക്കിയ ശല്യത്തേക്കാൾ അധികമാണ് മുഖ്യസേനാധിപനെക്കൊണ്ടുണ്ടായതെന്നുവരെ ഹെൻറി പറഞ്ഞു. ബോർഡും നേപ്പിയറും തമ്മിലുള്ള തർക്കത്തിൽ ഗവർണർ ജനറലായ ഡൽഹൗസി ഇടപെടുകയും സിവിൽ വിഷയങ്ങളും സൈനികവിഷയങ്ങളും പരമാവധി വേർതിരിച്ചുനിർത്തണമെന്നും ബോർഡും നേപ്പിയറും അവരുടേതല്ലാത്ത കാര്യങ്ങളിൽ ഇടപെടരുതെന്നു നിർദ്ദേശിച്ചു.
ശമ്പളക്കാര്യം ഉന്നയിച്ച് കലാപമുയർത്തിയ ഗോവിന്ദ്ഗഡിലെ ഒരു സേനാവിഭാഗത്തിന് കൂടുതൽ ശമ്പളം നൽകി കലാപം അവസാനിപ്പിക്കാനുള്ള നേപ്പിയറുടെ തീരുമാനം അതിരുകടന്നതാണെന്ന് ഡൽഹൗസി വിമർശിച്ചു. ഇതേത്തുടർന്ന് നേപ്പിയർ 1851-ൽ സർവ്വസൈന്യാധിപസ്ഥാനത്തുനിന്ന് നേപ്പിയർ രാജിവച്ചു.

ഈ സംഭവത്തിനുശേഷം ഇന്ത്യയിലെ കമ്പനിഭരണത്തിനെയും പഞ്ചാബിലെ ബോർഡ് ഭരണത്തെയും വിമർശിച്ചുകൊണ്ട് *ഡിഫെക്റ്റ്സ്, സിവിൽ ആൻഡ് മിലിറ്ററി, ഓഫ് ദ ഇന്ത്യൻ ഗവൺമെന്റ്* എന്ന ഒരു പുസ്തകം നേപ്പിയർ എഴുതിയിരുന്നു. നേപ്പിയറുടെ മരണശേഷമാണ് ഈ പുസ്തകം പുറത്തുവന്നത്.

## അവലംബം

## പുറത്തേക്കുള്ള കണ്ണികൾ
* ഇന്ത്യയിലെ കമ്പനിഭരണത്തെയും പഞ്ചാബിലെ ബോർഡ് ഭരണത്തെയും വിമർശിച്ചുകൊണ്ട് ചാൾസ് നേപ്പിയർ രചിച്ച ഡിഫെക്റ്റ്സ്, സിവിൽ ആൻഡ് മിലിറ്ററി, ഓഫ് ദ ഇന്ത്യൻ ഗവൺമെന്റ് എന്ന പുസ്തകം.
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
ചതുരംഗം (1959-ലെ ചലച്ചിത്രം)

ജെ ആൻഡ് ജെ ആർട്ട് പ്രൊഡക്ഷനുവേണ്ടി ഡോ. ജി.റ്റി. ജോഷ്വ വാഹിനി വിജയാ സ്റ്റുഡിയോയിൽ നിർമിച്ച മലയാളചലച്ചിത്രമാണ് **ചതുരംഗം**.  ഈ ചിത്രം 1959 ഒക്ടോബർ 10-ന് പ്രദർശനം തുടങ്ങി.  ഡോ. ജോഷ്വയും ജെ. ഡി. തോട്ടാനും ചേർന്നു തയ്യാറാക്കിയ കഥക്ക് മുതുകുളം രാഘവൻ പിള്ളയും പൊൻകുന്നം വർക്കിയും കൂടി സംഭാഷണം എഴുതി.  വയലാർ രാമവർമ്മ രചിച്ച ഗനങ്ങൾക്ക് പറവൂർ ജി. ദേവരാജൻ ഈണം നൽകി.  സത്യൻ അധിതിതാരമായി ഈ ചിത്രത്തിൽ പ്രത്യക്ഷപ്പെട്ടിട്ടുണ്ട്.  ശബ്ദലേഘനം എ. കൃഷ്ണനും നൃത്തസംവിധാനം കെ. തങ്കപ്പനും രംഗസംവിധാനം കെ.പി. ശങ്കരങ്കുട്ടിയും ചിത്രസംയോജനം എം.എസ്. മണിയും ഛായാഗ്രഹണം ഇ.എൻ.സി. നായരും വേഷാലംകാരം പി.എൻ. കൃഷ്ണനും വസ്ത്രാലംകാരം ഡി. ഗണേഷനും നിർവഹിച്ചു. ഈ ചിത്രത്തിന്റെ സംവിധാനം നിർവഹിച്ചത് ജെ.ഡി. തോട്ടാനാണ്.
## അഭിനേതാക്കൾ
*സത്യൻ
*പ്രേം നസീർ
*ടി.എസ്. മുത്തയ്യ
*പി.എ. തോമസ്
*ജോസ് പ്രകാശ്
*പത്മിനി
*പ്രിയദർശിനി
## പിന്നണിഗായകർ
*ജി. ദേവരാജൻ
*കെ.എസ്. ജോർജ്ജ്
*എം.എൽ. വസന്തകുമാരി
*പട്ടം സദൻ
*ശാന്ത പി. നായർ
*ടി.എസ്. കുമരേശ്
*വസന്ത ഗോപാലകൃഷ്ണൻ
## അവലംബം

വർഗ്ഗം:1959-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
വർഗ്ഗം:ഡോ.ജോഷ്വ നിർമ്മിച്ച ചലച്ചിത്രങ്ങൾ
വർഗ്ഗം:ഡോ.ജോഷ്വ കഥയെഴുതിയ ചലച്ചിത്രങ്ങൾ
വർഗ്ഗം:ജെ.ഡി തോട്ടാൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
ഗ്രാസിക്സാലസ് ക്വൻഗി

കിളിനാദത്തോട് സമാനമായ ശബ്ദം പുറപ്പെടുവിക്കുന്ന ഒരിനം തവളയാണ് **ഗ്രാസിക്സാലസ് ക്വൻഗി** . വടക്കൻ വിയറ്റ്നാമിലാണ് ഇവ കാണപ്പെടുന്നത്. ഇവിടെ സമുദ്ര നിരപ്പിൽ നിന്നും 2000 മുതൽ 4265 അടിവരെ ഉയർന്ന കാടുകളിലാണ് ഇവയുടെ വാസം. പൂ ഹോട്ട് എന്ന പ്രദേശത്താണ് ഈ ഇനം തവളകളെ ആദ്യമായി കണ്ടെത്തിയത്. 

## വിവരണം
2.5 മില്ലിമീറ്ററിൽ താഴെ മാത്രം വലിപ്പമുള്ള കൂർത്തു നിൽക്കുന്ന തലയാണ് ഇവയുടെ പ്രത്യേകത. തവളകൾക്ക് ഒലിവ് പച്ച നിറമാണ്. കൈകളുടെയും കാലുകളുടെയും ഉൾഭാഗം ഇളം മഞ്ഞ നിറത്തിലും കാണപ്പെടുന്നു. ശരീരത്തിന്റെ അടിഭാഗം വെള്ളനിറത്തിലാണ്. ഇവിടെ നിന്നും വശങ്ങളിലേക്ക് ഇളം പച്ചനിറം പടർന്നു നിൽക്കുന്നു. തവളയുടെ പുറം ഭാഗത്ത് വശങ്ങളോട് ചേർന്ന് തവിട്ട് അല്ലെങ്കിൽ കറുപ്പ് നിറത്തിൽ കുത്തുകളും ഉണ്ട്. ആൺ തവളകൾക്ക് ഏകദേശം 21 മുതൽ 27.3 മില്ലിമീറ്റർ വരെയും പെൺ തവളകൾക്ക് 26.8 മുതൽ 27.3 മില്ലിമീറ്റർ വരെയും നീളം വെയ്ക്കുന്നു. കിളിനാദത്തോട് സാമ്യമുള്ള ശബ്ദം ഉണ്ടാക്കാനായി പ്രത്യേക തരത്തിലുള്ള ശബ്ദ അറകൾ ഇവയ്ക്കുണ്ട്. ഈ ശബ്ദസഹായത്താൽ ഇവ ശത്രുക്കളെ കബളിപ്പിച്ച് രക്ഷ നേടുന്നു.

## അവലംബം

* 

വർഗ്ഗം:തവളകൾ
കരച്ചുള്ളി

അരമീറ്ററോളം ഉയരത്തിൽ വളരുന്ന മുള്ളുകളുള്ള ഒരു കുറ്റിച്ചെടിയാണ് **കരച്ചുള്ളി**. .ഇലയുടെ ഇരുവശത്തും നനുത്ത രോമങ്ങളുണ്ട്. ഇലയുടെ ചുവട്ടിൽ നിന്നും വരുന്ന മുള്ളുകൾ കൂർത്തതാണ്. തെക്കേ ഇന്ത്യയിലെ തദ്ദേശസസ്യമാണ്. വരണ്ട ഇലപൊഴിക്കും കാടുകളിലും വഴിയോരങ്ങളിലും കണ്ടുവരുന്നു. ഔഷധഗുണങ്ങളുണ്ട്. 

## അവലംബം

## പുറത്തേക്കുള്ള കണ്ണികൾ
* രൂപവിവരണം
* പൂവിന്റെ ചിത്രം

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:അക്കാന്തേസീ
ടൈംഡ് ഔട്ട്

ക്രിക്കറ്റ് കളിയിൽ ബാറ്റ്സ്മാൻ പുറത്താകുന്ന ഒരു രീതിയാണ് **ടൈംഡ് ഔട്ട്**. ഒരു ബാറ്റ്സ്മാൻ പുറത്തായതിനുശേഷം 3 മിനിറ്റിനുള്ളിൽ അടുത്ത ബാറ്റ്സ്മാൻ കളിക്കാൻ തയ്യാറായി ക്രീസിൽ എത്തിയില്ലെങ്കിൽ അയാൾ ഔട്ട് ആയതായി പ്രഖ്യാപിക്കപ്പെടുന്നു. ക്രിക്കറ്റ് നിയമങ്ങളിൽ 31-ആം നിയമമാണ് ടൈംഡ് ഔട്ടിനെപ്പറ്റി വിവരിക്കുന്നത്. ഈ രീതി ഉപയോഗിച്ച് അന്താരാഷ്ട്ര ക്രിക്കറ്റിൽ ഒരു ബാറ്റ്സ്മാൻ മാത്രമേ പുറത്താക്കപ്പെട്ടിട്ടുള്ളൂ, ഐസിസി പുരുഷ ക്രിക്കറ്റ് ലോകകപ്പ് 2023 ൽ ബംഗ്ലാദേശിനെതിരെ കളിക്കുന്ന ആഞ്ചലോ മാത്യൂസ്

## ഫസ്റ്റ് ക്ലാസ്സ് ക്രിക്കറ്റിൽ
ഫസ്റ്റ്-ക്ലാസ്സ് ക്രിക്കറ്റിൽ ഇതേ വരെ 4 കളിക്കാർ ഈ നിയമപ്രകാരം പുറത്തായിട്ടുണ്ട്;
# ആൻഡ്രൂ ജോർദാൻ (ഈസ്റ്റ് പ്രോവിൻസ് v ട്രാൻസ്വാൾ) - 1987
# ഹേമുലാൽ യാദവ് (ത്രിപുര v ഒഡീഷ) - 1997
# വാസ്ബെർട്ട് ഡ്രേക്ക്സ് (ബോർഡർ v ഫ്രീ സ്റ്റേറ്റ്) - 2002
# ആൻഡ്രൂ ഹാരിസ് (നോട്ടിൻഹാംഷൈർ v ഡർഹാം) - 2003

## അവലംബം
*ക്രിക്കറ്റ് നിയമങ്ങൾ 

വർഗ്ഗം:ക്രിക്കറ്റിലെ നിയമങ്ങൾ
വർഗ്ഗം:ക്രിക്കറ്റിലെ സാങ്കേതിക പദങ്ങൾ
രചന (ഫോണ്ട്)

മലയാളഭാഷയിലെ അക്ഷരങ്ങൾ യുണികോഡ് വ്യവസ്ഥയനുസരിച്ച് കമ്പ്യൂട്ടറിൽ ദൃശ്യമാക്കുന്ന ഒരു ലിപി സഞ്ചയമാണു് **രചന** ഫോണ്ടു്. മലയാളം എഴുതുവാൻ പരമ്പരാഗതമായി ഉപയോഗിച്ചിരുന്ന, എന്നാൽ 1970കൾക്കു ശേഷം പലപ്പോഴും പഴയ ലിപി എന്നു വിളിച്ചുവന്നിരുന്ന, തനതു ലിപികളെ വീണ്ടെടുത്ത് കമ്പ്യൂട്ടർ മാദ്ധ്യമത്തിൽ ആദ്യമായി അവയെ പ്രദർശിപ്പിക്കുവാൻ സജ്ജമാക്കി എന്നതാണു് രചന ഫോണ്ടിന്റെ പ്രത്യേകത.

## ചരിത്രം

## ആസ്കി രചന
രചന ഫോണ്ട് ആദ്യമായി പ്രത്യക്ഷപ്പെട്ടതു് ആസ്കി ((ASCII) അടിസ്ഥാനമായി നിശ്ചയിക്കപ്പെട്ടിരുന്ന അക്ഷരസ്ഥാനങ്ങൾ (കീ കോഡുകൾ) ഉപയോഗിച്ചായിരുന്നു. അഞ്ചു വ്യത്യസ്ത ഫയലുകളായി 900-ത്തോളം ലിപിരൂപങ്ങൾ ചേർന്നായിരുന്നു ഇതു സാദ്ധ്യമാക്കിയിരുന്നതു്.

## യുണികോഡ് രൂപം
2005-ൽ രചന ഫോണ്ട് യുണികോഡ് രൂപത്തിലേക്കു് പരിവർത്തനം ചെയ്യപ്പെട്ടു. ഇതോടെ അഞ്ജലി ഓൾഡ് ലിപി, തൂലിക യുണികോഡ് എന്നിവ കൂടാതെ സുഗമമായി ഉപയോഗിക്കാവുന്ന മറ്റൊരു ഫോണ്ട് കൂടി മലയാളം കമ്പ്യൂട്ടിങ്ങ് രംഗത്തു് ലഭ്യമായി.
റാൻഡി പോഷ്

അമേരിക്കൻ കമ്പ്യൂട്ടർ എഞ്ചിനീയറും  പ്രൊഫസ്സറുമായിരുന്നു **റാൻഡോൾഫ് ഫ്രഡറിക്** എന്ന **റാൻഡി പോഷ്** (ജ:1960 ഒക്ടോബർ 23-മരണം: 2008 ജൂലയ് 25). കാർണഗി മെലൺ യൂണിവേഴ്സിറ്റിയിലെ 'ലാസ്റ്റ് ലക്ചർ'പരമ്പരയിലെ പ്രഭാഷണത്തിലൂടെയാണ് ഇദ്ദേഹം ശ്രദ്ധിക്കപ്പെട്ടത്. പാൻക്രിയാറ്റിക് കാൻസർ ബാധിച്ച പോഷ് തന്റെ ജീവിതം ഏതാനും  മാസങ്ങൾ മാത്രമാണ് അവശേഷിയ്ക്കുന്നു എന്നറിഞ്ഞതിനു ശേഷമാണ് "ദി ലാസ്റ്റ് ലെക്ചർ: റിയലി അചീവിംഗ് യുവർ ചൈൽഡ്‌ഹുഡ് ഡ്രീംസ്"എന്ന പ്രഭാഷണത്തിനു തയ്യാറെടുത്തത്. 'അന്ത്യപ്രഭാഷണം' എന്ന പേരിൽ ഒരു പുസ്തകവും അദ്ദേഹം കൂട്ടുചേർന്നു രചിയ്ക്കുകയുണ്ടായി. 46 ഭാഷകളിലേയ്ക്ക് ഇത് തർജ്ജമ ചെയ്യപ്പെട്ടു. ന്യൂയോർക്ക് ബെസ്റ്റ് സെല്ലർ ലിസ്റ്റിലും ഈ പുസ്തകം സ്ഥാനം പിടിച്ചു. നർമ്മവും, വിഞ്ജാനവും, ഭാവനയും ഒത്തുചേർന്ന ഒരു പ്രഭാഷണമാണ് പോഷ് സദസ്യർക്കു മുന്പാകെ നടത്തിയത്.

## അവലംബം

വർഗ്ഗം:1960-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:ഒക്ടോബർ 23-ന് ജനിച്ചവർ
വർഗ്ഗം:ജൂലൈ 25-ന് മരിച്ചവർ
വർഗ്ഗം:കമ്പ്യൂട്ടർ ശാസ്ത്രജ്ഞർ
തുറമുഖം

കപ്പലുകൾക്കും മറ്റു നൗകകൾക്കും പ്രക്ഷുബ്ധമായ കടലിൽ നിന്നും സംരക്ഷണമേകിക്കൊണ്ട് നിർത്തിയിടാനും യാത്രക്കാരുടെയും ചരക്കുകളുടെയും കയറ്റിറക്കം നടത്താനുമുള്ള സൌകര്യവും ആവശ്യാനുസരണം ആഴവുമുള്ള ജലാശയ ഭാഗങ്ങളെയാണ് **തുറമുഖങ്ങൾ** എന്ന് പറയുന്നത്. 

തുറമുഖങ്ങൾ പ്രകൃതിദത്തമായി ഉള്ളവയോ കൃത്രിമമായി നിർമിച്ചവയോ ആകാം. **സ്വാഭാവിക** തുറമുഖങ്ങൾക്ക്‌ അവയുടെ സമീപത്തുള്ള കരഭാഗങ്ങൾ പ്രകൃതിജന്യമായ സംരക്ഷണം നൽകുമ്പോൾ, **കൃത്രിമ** തുറമുഖങ്ങൾക്ക്‌ മണ്ണിടിച്ചിൽ, വേലിയേറ്റ/വേലിയിറക്കങ്ങൾ എന്നിവയിൽ നിന്നും സംരക്ഷണമേകാൻ കടൽ ഭിത്തികളും മറ്റു നിർമിതികളും ആവശ്യമാണ്‌. 

കേരളത്തിലെ ഏറ്റവും പ്രധാന തുറമുഖമായ കൊച്ചി ഒരു സ്വാഭാവിക തുറമുഖമാണ്.

## പ്രകൃതിദത്ത തുറമുഖങ്ങൾ
പ്രകൃതിദത്ത അഥവാ സ്വാഭാവിക തുറമുഖങ്ങൾക്ക് പുരാതന കാലം മുതൽ തന്നെ അതതു നാടുകളുടെ ഗതാഗത, വാണിജ്യ മേഖലകളെ അഭിവൃദ്ധിപ്പെടുത്തുന്നതിലൂടെ സാമ്പത്തിക സൈനിക രംഗങ്ങളിൽ ഏറെ പ്രാധാന്യം ലഭിച്ചിരുന്നു. 

ഇത്തരം സ്വാഭാവിക തുറമുഖങ്ങളുടെ സമീപത്ത് പല മഹാനഗരങ്ങളും രൂപപ്പെടുകയും ചെയ്തിട്ടുണ്ട്. ന്യൂ യോർക്ക്‌, സാൻ ഫ്രാൻസിസ്കോ, സിഡ്നി, ഹാലിഫാക്സ്, പേൾ ഹാർബർ, സിംഗപ്പൂർ തുടങ്ങി ഇന്ത്യയിലെ മുംബൈ, വിശാഖപട്ടണം കേരളത്തിലെ കൊച്ചി, വിഴിഞ്ഞം ഇവയെല്ലാം സ്വാഭാവിക തുറമുഖങ്ങൾക്ക് ഉദാഹരണങ്ങളാണ്.

## അവലംബം
http://en.wikipedia.org/wiki/Harbor#Natural_harbors

വർഗ്ഗം:ജലഗതാഗതം
വർഗ്ഗം:തുറമുഖങ്ങൾ
ജിറോമൊൺ കിമുറാ

ലോകത്ത് ജീവിച്ചിരുന്ന ഏറ്റവും  പ്രായമുള്ള വ്യക്തിയായിരുന്നു **ജിറോമൊൺ കിമുറാ** (ജനനം:1897 ഏപ്രിൽ19). പടിഞ്ഞാറൻ ജപ്പാനിലെ ക്യോട്ടങ്ങിലാണ് ഇദ്ദേഹം താമസിച്ചിരുന്നത് ലഭ്യമായ വിവരങ്ങൾ  പ്രകാരം ഇതേവരെ ഭൂമുഖത്ത് ജീവിച്ച ഏറ്റവും  പ്രായം  കൂടിയ പുരുഷൻ കിമുറാ തന്നെയാണ്. 2013 ജൂൺ  12 നു അന്തരിച്ചു.
## അവലംബം

വർഗ്ഗം:ഗിന്നസ് റെക്കോഡ്
വർഗ്ഗം:1897-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ജപ്പാനീസ് കർഷകർ
കുങ്കുമം (മാസിക)

കേരളശബ്ദം ഗ്രൂപ്പ് പ്രസിദ്ധീകരിക്കുന്ന സാഹിത്യ മാസികയാണ്‌ **കുങ്കുമം**. 1965-ൽ ആരംഭിച്ചു. മലയാളത്തിലെ പ്രമുഖ സാഹിത്യകാരന്മാരായ എം.ടി. വാസുദേവൻ നായർ, മലയാറ്റൂർ രാമകൃഷ്ണൻ, എം. മുകുന്ദൻ, പി. വത്സല കെ ബി ശ്രീദേവി എന്നിവരുടെയെല്ലാം സൃഷ്ടികൾ പലതും പുറത്തിറങ്ങിയത് ഈ മാസികയിലൂടെയായിരുന്നു 
## കുങ്കുമം അവാർഡ്

## അവലംബം

വർഗ്ഗം:സാഹിത്യമാസികകൾ
ബോവിക്കാനം

കാസർഗോഡ് ജില്ലയിലെ മുളിയാർ ഗ്രാമപഞ്ചായത്തിൽ പെടുന്ന ഒരു പ്രദേശമാണ് **ബോവിക്കാനം**.

## പേരിനു പിന്നിൽ
ബോവി വംശജർ (മഞ്ചൽ ചുമക്കുന്നവർ) താമസിച്ചിരുന്നതിനാലാണ് ഈ പ്രദേശത്തിന് ബോവിക്കാനം എന്നു പേരു വന്നത് എന്ന് വിശ്വാസമുണ്ട്. 
കൃഷിയാണ് ഇവിടുത്തെ ജനങ്ങളുടെ പ്രധാന വരുമാന മാർഗ്ഗം. അടയ്ക്കയും കശുവണ്ടിയുമാണ് കൃഷി.

## ഗതാഗതം
സമീപത്തുള്ള റയിൽവേ സ്റ്റേഷൻ കാസർഗോഡാണ്. മംഗലാപുരം വിമാനത്താവള സൗകര്യവും ഉണ്ട്. കാസർഗോഡ് നിന്നും ബസ്, ടാക്സി സേവനം എല്ലായിപ്പോഴും ലഭ്യമാണ്.

## പ്രധാന സ്ഥാപനങ്ങൾ
* ക്രിസ്ത്യൻ, മുസ്ലീം പള്ളികളു‌ൾപ്പെടെയുള്ള ആരാധനാലയങ്ങൾ,വിദ്യാലയങ്ങൾ. ( ധർമ്മാശുപത്രി സൗകര്യവും ഉണ്ട് )

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഹിറ്റ് വിക്കറ്റ്

ക്രിക്കറ്റ് കളിയിൽ ഒരു ബാറ്റ്സ്മാൻ പുറത്താകുന്ന രീതികളിൽ ഒന്നാണ് **ഹിറ്റ് വിക്കറ്റ്**. കളിക്കിടെ ബാറ്റ്സ്മാന്റെ ബാറ്റ് സ്പർശിച്ചതു മൂലമോ, ഏതെങ്കിലും ശരീരഭാഗങ്ങൾ സ്പർശിച്ചത് മൂലമോ. വിക്കറ്റ് വീഴപ്പെട്ടാൽ ആ ബാറ്റ്സ്മാൻ ഹിറ്റ് വിക്കറ്റ് മുഖേന ഔട്ട് ആയതായി പ്രഖ്യാപിക്കപ്പെടുന്നു. ബാറ്റ്സ്മാന്റെ ശരീരഭാഗങ്ങൾ എന്നതിൽ ധരിച്ചിരിക്കുന്ന ജഴ്സിയും, ശരീരത്തിൽ ധരിച്ചിരിക്കുന്ന സുരക്ഷാ ഉപകരണങ്ങളും, ഗ്ലൗ പോലെയുള്ള വസ്തുക്കളും ഉൾപ്പെടുന്നു. എന്നാൽ പന്ത് നോ ബോളോ, ഡെഡ് ബോളോ ആയിരിക്കുന്ന സാഹചര്യങ്ങളിൽ ഹിറ്റ് വിക്കറ്റ് അനുവദനീയമല്ല. ഹിറ്റ് വിക്കറ്റുകൾ, അപ്പോൾ പന്തെറിയുന്ന ബൗളർ നേടിയതായാണ് കണക്കാക്കപ്പെടുന്നത്. ക്രിക്കറ്റ് നിയമങ്ങളിൽ 35-ആം നിയമമാണ് ഹിറ്റ് വിക്കറ്റിനെ സംബന്ധിക്കുന്നത്. ഹിറ്റ് വിക്കറ്റുകൾ അന്താരാഷ്ട്ര ക്രിക്കറ്റിൽ അസാധാരണമായി മാത്രമേ സംഭവിച്ചിട്ടുള്ളൂ, അതിനാൽ ക്യാച്ച്, ബൗൾഡ്, ലെഗ് ബിഫോർ വിക്കറ്റ്, റൺ ഔട്ട്, സ്റ്റംപ്ഡ് എന്നീ സാധാരണ ഔട്ടാകൽ രീതികൾക്ക് പിന്നിലായാണ് ഹിറ്റ് വിക്കറ്റിന്റെ സ്ഥാനം.
## അന്താരാഷ്ട്ര ക്രിക്കറ്റിൽ
ടെസ്റ്റ് ക്രിക്കറ്റിൽ 152 തവണയും, ഏകദിന ക്രിക്കറ്റിൽ 57 തവണയും മാത്രമേ ഹിറ്റ് വിക്കറ്റുകൾ സംഭവിച്ചിട്ടുള്ളൂ.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ക്രിക്കറ്റിലെ നിയമങ്ങൾ
വർഗ്ഗം:ക്രിക്കറ്റിലെ സാങ്കേതിക പദങ്ങൾ
കിമിൽസങ്ങിയ

thumb|കിമിൽസങ്ങിയ

ഉത്തരകൊറിയയുടെ സ്ഥാപകനേതാവായ കിം ഇൽ സങ്ങിന്റെ പേരിട്ടിട്ടുള്ള ഒരു സങ്കര ഓർക്കിഡ് വർഗ്ഗമാണ് **കിമിൽസങ്ങിയ** അഥവാ "ഡെൻഡ്രോഡം കിം ഇൽ സങ്ങ്". കിം ഇൽ സങ്ങിന്റെ മകൻ കിം ജോങ് ഇൽ-ന്റെ പേരിട്ടിട്ടുള്ള 'കിംജോങിലിയ' എന്ന മറ്റൊരു സങ്കര ഓർക്കിഡുമുണ്ട്. ഉത്തരകൊറിയയുടെ ദേശീയപുഷ്പം എന്ന സ്ഥാനം ഈ ഓർക്കിഡുകൾക്കില്ല. 'മഗ്നോലിയ' ആണ് ആ രാജ്യത്തിന്റെ ദേശീയ പുഷ്പം.

അഞ്ചു ഭൂഖണ്ഡങ്ങളിലും എവിടേയും വിടർന്നുവിലസുന്ന അനശ്വരപുഷ്പമായ 'കിമിൽസങ്ങിയ' കിം ഇൽ സങ്ങിന്റെ അനുപമമായ സ്വഭാവത്തെ പ്രതിഫലിപ്പിക്കുന്നു" എന്ന് ഉത്തര കൊറിയ സർക്കാർ അവകാശപ്പെടുന്നു.

## നാമകരണം
ഉത്തര കൊറിയയുടെ തലസ്ഥാനമായ പ്യോംങ്യാംഗിൽ പ്രസിദ്ധീകരിച്ച *ഇരുപതാം നൂറ്റാണ്ടിലെ കൊറിയ: 100 നൂറു നാഴികക്കല്ലുകൾ* എന്ന പുസ്തകം ഈ ചെടിയുടെ നമകരണപശ്ചാത്തലം ഇങ്ങനെ വിവരിക്കുന്നു. 1965-ൽ തന്റെ സമസ്ഥാനി സുക്കാർണോയെ കാണാൻ ഇന്തോനേഷ്യയിലെത്തിയ കിം ഇൽ സങ്ങ്, സുക്കാർണ്ണോക്കൊപ്പം ബോഗോർ ബൊട്ടാണിക്കൽ ഉദ്യാനം സന്ദർശിച്ചു. അവിടെ:-

അദ്ദേഹം ഒരു വിശേഷസസ്യത്തിനു മുന്നിൽ നിന്നു. അതിന്റെ തണ്ട് നീണ്ടുപടർന്നും ഇലകൾ കുളിർമ്മ പരത്തി വിലസിയും കാണപ്പെട്ടു. പാടലനിറമുള്ള അതിന്റെ പൂക്കൾ അവയുടെ ചാരുതയും അമൂല്യതയും എടുത്തുകാട്ടി; ചെടിയുടെ സൗന്ദര്യത്തെ പുകഴ്ത്തിയ അദ്ദേഹം അതു വളർത്തിയവരുടെ നേട്ടത്തെ പ്രശംസിച്ചു. ആ ചെടിക്ക് ഇനിയും പേരിട്ടിട്ടില്ലെന്നും അതിന് കിം ഇൽ സങ്ങിന്റെ പേരിടാമെന്നും സുക്കാർണ്ണോ പറഞ്ഞു. കിം ഇൽ സങ്ങ് അതു സമ്മതിക്കാതിരുന്നിട്ടും സുക്കാർണ്ണോ ആത്മാർത്ഥമായി നിർബ്ബന്ധിച്ചു. മനുഷ്യരാശിയുടെ നന്മക്കായി വൻകാര്യങ്ങൾ ചെയ്തുകഴിഞ്ഞ കിം ഇൽ സങ്ങ് മഹത്തായ ഈ ബഹുമതിക്ക് അർഹനാണെന്ന് അദ്ദേഹം വാദിച്ചു.

## പ്രദർശനം
പ്യോംങ്യാംഗിൽ ആണ്ടുതോറും കിമിൽസങ്ങിയ പ്രദർശങ്ങൾ നടക്കുന്നു. ഉത്തരകൊറിയയിലെ വിദേശ നയതന്ത്രകാര്യാലയങ്ങൾ ഈ വാർഷികപ്രദർശനത്തിലേക്ക് ഓരോ പൂച്ചെണ്ട്  അയക്കുക പതിവാണ്.

## അവലംബം

## കൂടുതൽ വായനക്ക്
* Kim In Gi, ''Kimilsungia'' , Foreign Languages Publishing House, softcover, 100 pages

## പുറം കണ്ണികൾ
*സ്വാതന്ത്ര്യത്തിന്റെ യുഗത്തിൽ മനുഷ്യരാശിയുടെ ഹൃദയത്തിൽ വിരിഞ്ഞ അനശ്വരപുഷ്പമാണ് കിമിൽസങ്ങിയ  &ndash; കിമിൽസങ്ങിയ-യെപ്പറ്റി കിം ജോങ് ഇൽ, 2005 ഏപ്രിൽ 6-ന്.
ചബർ തുറമുഖം

തെക്കു കിഴക്കൻ ഇറാനിലെ ഒരു പ്രധാന തുറമുഖമാണ് **ചബർ തുറമുഖം.** 
## ചരിത്രം
സിസ്റ്റാൻ ബലൂചിസ്താൻ പ്രവിശ്യകൾക്ക് തെക്കായാണ് ചബർ തുറമുഖം. ഒമാൻ കടലിലേക്കും പേർഷ്യൻ ഗൾഫിലേക്കും സുഗമമായി കടക്കാവുന്നതിനാൽ പണ്ടു മുതൽക്കേ വാണിജ്യത്തിന് പേരുകേട്ടതാണിവിടം. 1973 ൽ ഇതിന്റെ മാസ്റ്റർ പ്ലാൻ തയ്യാറാക്കപ്പെട്ടെങ്കിലും  ഇസ്ലാമിക വിപ്ലവത്തിനു ശേഷം സാമ്പത്തിക കാരണങ്ങളാൽ ഏറെയൊന്നും മുന്നോട്ടു പോകാനായില്ല.ബ്രേക്ക് വാട്ടറടങ്ങുന്ന ഒരു ഭാഗം മാത്രമേ പൂർത്തീകരിക്കാനായുള്ളൂ.
1981 ൽ ചബർ തുറമുഖത്തിലെ രണ്ടു ഭാഗങ്ങളിലൊന്നായ ഷഹീദ് - കലന്താരി തുറമുഖത്തിന്റെ പ്രവർത്തനങ്ങളാരംഭിക്കുകയുണ്ടായി. ഇറാൻ - ഇറാഖ് യുദ്ധകാലത്ത് ഈ തുറമുഖത്തിന്റെ തന്ത്രപരമായ പ്രാധാന്യം ഇറാൻ ഗവൺമെന്റിന് ബോധ്യപ്പെടുകയും ഷഹീദ് -  ബേഹെഷ്തി തുറമുഖ നിർമ്മാണം പൂർത്തിയാക്കുകയും ചെയ്തു.

തെക്കെ അഫ്ഗാനിസ്ഥാനിലെ സാബൂൾ ഇരുമ്പ് ഖനികളെയും ചബർ തുറമുഖത്തെയും ബന്ധിപ്പിക്കാനായി  560 മൈൽ നീളമുള്ള റെയിൽപ്പാത ഇന്ത്യൻ സഹായത്തോടെ നിർമ്മിച്ചിരുന്നു.

## ഇന്ത്യയുടെ താത്പര്യം
ഈ തുറമുഖം വികസിക്കുന്നതോടെ അഫ്ഗാനിസ്ഥാനും മധ്യേഷ്യയുമായി ബന്ധം മെച്ചപ്പെടുത്തി പുതിയ സഞ്ചാരമാർഗ്ഗം തുറക്കാൻ ഇന്ത്യക്കാകും. ചബർ തുറമുഖത്തിൽ, മധ്യ ഏഷ്യയിലേക്കും അഫ്ഗാനിലേക്കുമുള്ള ഇന്ത്യൻ ഉത്പന്നങ്ങളുടെ നീക്കത്തിന് മുന്തിയ പരിഗണനയും താരിഫിൽ ചില ഇളവുകളും ലഭിക്കുന്നുണ്ട്.  
2003 മുതൽ ഇന്ത്യയും ഇറാനും തമ്മിലുള്ള ചർച്ചയിലെ അജൻഡയാണ് ചബർ തുറമുഖം. ചൈനീസ് മാതൃകയിൽ ഇറാനിലെ ചബർ തുറമുഖം വികസിപ്പിച്ച് വ്യാപാരമുന്നേറ്റം നടത്താൻ ഇന്ത്യ ഉദ്ദേശിക്കുന്നുണ്ട്.  പാകിസ്താനിലെ ഗ്വാദർ തുറമുഖം വികസിപ്പിച്ച് വ്യാപാരരംഗത്ത് മുന്നേറ്റം കാഴ്ചവെച്ച ചൈനയുടെ നീക്കത്തിന് ബദലായാണിത്. ചബറിന്റെ വികസനത്തിന് 539 കോടി രൂപയുടെ പദ്ധതിക്ക് കേന്ദ്ര മന്ത്രിസഭ ഉടൻ അനുമതി നൽകുമെന്ന് പത്ര വാർത്തകളുണ്ടായിരുന്നു.
## അവലംബം


വർഗ്ഗം:ഇറാനിലെ തുറമുഖങ്ങൾ
രാജാ ഹരിശ്ചന്ദ്ര

ഇന്ത്യയിലെ ആദ്യ മുഴുനീള ചലച്ചിത്രമാണ് **രാജാ ഹരിശ്ചന്ദ്ര**. ദാദാസാഹിബ് ഫാൽക്കെയാണ് ഈ നിശ്ശബ്ദചലച്ചിത്രത്തിന്റെ സംവിധായകൻ. പരസ്യവും എഡിറ്റിംഗും, ക്യാമറ കൈകാര്യം ചെയ്തതും അദ്ദേഹം ഒറ്റയ്ക്ക് തന്നെ. ബോംബെ കൊറോണേഷൻ തിയറ്ററിൽ 1913 മേയ് 3-നാണ് ചിത്രം ഔദ്യോഗികമായി റിലീസ് ചെയ്ത്. എന്നാൽ, ചിത്രം 1913 ഏപ്രിൽ 21-ന് ചിത്രം ക്ഷണിക്കപ്പെട്ട അതിഥികൾക്കായി പ്രദർശിപ്പിച്ചിരുന്നു. ഒരു പ്രിന്റ് മാത്രമായാണ് ചിത്രം പുറത്തിറങ്ങിയത്. പിന്നീട് കൂടുതൽ പ്രിന്റുകൾ പുറത്തിറക്കിയിരുന്നു. ഇതൊരു നിശ്ശബ്ദ ചിത്രമായിരുന്നതിനാൽ മറാത്തി ഭാഷയിൽ സബ് ടൈറ്റിലുകൾ കൊടുത്തിരുന്നു. 
## അവലംബം

## പുറത്തേക്കുള്ള കണ്ണികൾ

*
*''Raja Harishchandra'' View Online

വർഗ്ഗം:നിശ്ശബ്ദചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
മാൻഹാട്ടൻ

ന്യൂയോർക്ക്‌ നഗരത്തിന്റെ ഏറ്റവും ജനസാന്ദ്രത കൂടിയ നഗരഭാഗമാണ് **മാൻഹാട്ടൻ**. ന്യൂയോർക്കിലെ അഞ്ച്‌ ഉപഭരണപ്രദേശങ്ങളിൽ (ബറോകൾ) വിസ്തീർണത്താൽ ഏറ്റവും ചെറുതാണ് ഇത്. മാൻഹാട്ടൻ ബറോയുടെ സിംഹഭാഗവും ഹഡ്സൻ നദിയുടെ നദീമുഖത്തായി സ്ഥിതി ചെയ്യുന്ന മാൻഹാട്ടൻ ദ്വീപാണ്. പുരാതനകാലത്ത് റെഡ്‌ ഇന്ത്യക്കാർ നിവസിച്ചിരുന്ന ഈ ഭൂവിഭാഗം യൂറോപ്യന്മാരുടെ വരവോടെ ആദ്യം ഡച്ചുകാരുടെ കയ്യിലായി. മാൻഹാട്ടൻ ദ്വീപിൽ നിർമിച്ച ആംസ്റ്റർഡാം കോട്ട കേന്ദ്രമാക്കി ഭരിച്ചിരുന്ന ഡച്ച് കോളനി പിന്നീട് ബ്രിട്ടീഷുകാർ പിടിച്ചെടുക്കുകയായിരുന്നു.

ന്യൂയോർക്കിനെ ലോകത്തിന്റെ തന്നെ സാമ്പത്തിക തലസ്ഥാനങ്ങളിൽ ഒന്നായി ഗണിക്കപ്പെട്ടു വരുമ്പോൾ അമേരിക്കയുടെ സാമ്പത്തിക സാംസ്കാരിക കേന്ദ്രമായി മാൻഹാട്ടനെ കണക്കാക്കാറുണ്ട്. അമേരിക്കയിലെ പ്രമുഖ സ്റ്റോക്ക്‌ എക്സ്ചേഞ്ചുകളായ **[[ന്യൂയോർക്ക് സ്റ്റോക്ക്‌ എക്സ്ചേഞ്ച്‌']]**, **[[നാസ്ഡാക്ക്']]** എന്നിവ ഉൾപ്പെടുന്ന പ്രസിദ്ധ സാമ്പത്തിക കേന്ദ്രം വാൾ സ്ട്രീറ്റ് ഇവിടെയാണ്‌. കൂടാതെ ന്യൂയോർക്ക്‌ നഗരത്തിന്റെ ഭരണകെന്ദ്രവും ഐക്യരാഷ്ട്രസഭയുടെ ആസ്ഥാനവും മാൻഹാട്ടനിലാണ്.

## അവലംബം

വർഗ്ഗം:ന്യൂയോർക്ക് നഗരം
ആൽഫ്രെഡോ ഗുവേര

പ്രമുഖ ക്യൂബൻ ഡോക്യുമെന്ററി സംവിധായകനും സാംസ്കാരിക പ്രവർത്തകനും ക്യൂബൻ വിപ്ലവ പോരാളിയുമാണ് **ആൽഫ്രെഡോ ഗുവേര** (മരണം : 19 ഏപ്രിൽ 2013). വിപ്ലവ കാലഘട്ടം മുതൽ ഫിദൽ കാസ്ട്രോയുടെയും റൗൾ കാസ്ട്രോയുടെയും ഉറ്റ സഖാവായിരുന്നു. 1970 കളിൽ ക്യബയുടെ സാംസ്കാരിക വകുപ്പിന്റെ ഉപ മന്ത്രിയായിരുന്നു. എൺപതുകളിൽ യുനെസ്കോ അംബാസഡറായും പ്രവർത്തിച്ചു. ക്യൂബൻ കല - ഛായാഗ്രഹണ ഇൻസ്റ്റിറ്റ്യൂട്ടിന്റെ (Instituto Cubano del Arte y la Industria Cinematográficos (ICAIC)) സ്ഥാപക പ്രസിഡന്റാണ്. 1979 മുതൽ ഹവാനയിൽ തുടർച്ചയായി നടക്കുന്ന 'ന്യൂ ലാറ്റിനമേരിക്കൻ സിനിമ' എന്ന ചലച്ചിത്രമേളയ്ക്ക് തുടക്കം കുറിച്ചത് ഇദ്ദേഹമാണ്. 1980 ൽ ഹംപെർട്ടോ സൊളാസിന്റെ സീലിയ എന്ന ചിത്രത്തിന്റെ നിർമ്മാണവുമായി ബന്ധപ്പെട്ടുണ്ടായ വിവാദത്തെത്തുടർന്ന്  ഐസിഎഐസി തലപ്പത്തു നിന്ന് പുറത്താക്കപ്പെട്ടെങ്കിലും വീണ്ടും ആ സ്ഥാനത്തേക്ക് വരികയും 2000 ൽ വിരമിക്കുന്നതു വരെ പ്രസിഡന്റായി തുടരുകയും ചെയ്തു.
## ഡോക്യുമെന്ററികൾ
*മെമ്മോറിയ ക്യൂബാന 2010 (ഡോക്യുമെന്ററി)
*ബീഥോവൻസ് ഹെയർ 2005 (ടി.വി. ഡോക്യുമെന്ററി)
*ഐ ആം ക്യൂബ, ദ സൈബീരിയൻ മാമ്മത്ത് 2005 (ഡോക്യുമെന്ററി)
*സ്റ്റോൺസ് ഇൻ ദ സ്കൈ 2002  (ഡോക്യുമെന്ററി)

## അവലംബം


വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 2013-ൽ മരിച്ചവർ
വർഗ്ഗം:ഏപ്രിൽ 19-ന് ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ക്യൂബൻ ഡോക്യുമെന്ററി ചലച്ചിത്ര സംവിധായകർ
കാകോളി

ഹിമാലയപ്രദേശങ്ങളിലും ചൈനയിലും കണ്ടുവരുന്ന, ഉള്ളിവർഗ്ഗത്തിൽപ്പെട്ട ഔഷധഗുണമുള്ള ഒരു ചെടിയാണ് **കാകോളി**. . കിഴങ്ങുകൾ ഭക്ഷ്യയോഗ്യമാണ്. പുരാതനകാലം മുതൽ ചൈനയിൽ ഇത് ഔഷധമായി ഉപയോഗിച്ചിരുന്നു. 

## അവലംബം

## പുറത്തേക്കുള്ള കണ്ണികൾ
* രൂപവിവരണം

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കിഴങ്ങുകൾ
വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
അമൃതാഞ്ജൻ ഹെൽത്ത്കെയർ ലിമിറ്റഡ്

ഇന്ത്യാക്കാരനും സ്വാതന്ത്ര്യസമരസേനാനിയുമായിരുന്ന കാസിനാഥുണി നാഗേശ്വരറാവു (Kasinadhuni Nageswara Rao) സ്ഥാപിച്ച ഫാർമസ്യൂട്ടിക്കൽ കമ്പനിയാണ് **അമൃതാഞ്ജൻ ഹെൽത്ത്കെയർ ലിമിറ്റഡ്**. 1893-ൽ പേറ്റന്റ് നേടി വിപണനം ആരംഭിച്ച അമൃതാഞ്ജൻ എന്ന വേദനാസംഹാരി കുഴമ്പ് കണ്ടെത്തിയതും ഇദ്ദേഹമാണ്. 2007 നവംബർ 13 നാണ് അമൃതാഞ്ജൻ പബ്ലിക് ലിമിറ്റഡ് എന്ന കമ്പനി അമൃതാഞ്ജൻ ഹെൽത്ത്കെയർ ലിമിറ്റഡ് ആയി പേര് മാറ്റിയത്. 
സ്വാതന്ത്ര്യസമരസേനാനിയും സാമൂഹ്യപരിഷ്കർത്താവും പത്രപ്രവർത്തകനുമായിരുന്ന കെ. നാഗേശ്വരറാവു പാണ്ഡുലു (K. Nageswara Rao Pantulu) 1893 ൽ ബോംബെയിൽ പേറ്റന്റ് മരുന്നായി വില്പന ആരംഭിച്ചതാണ് അമൃതാഞ്ജൻ. 1914 ൽ സ്ഥാപനത്തിന്റെ ഹെഡ്ക്വാർട്ടേഴ്സ് ബോംബേയിൽ നിന്ന് ചെന്നൈയിലേയ്ക്ക് മാറ്റി. എന്നാൽ ഇന്നും ബോംബെ എന്ന വാക്ക് അമൃതാഞ്ജൻ വേദനാ സംഹാരിയുടെ പുറത്ത് മുദ്രണം ചെയ്തിരിക്കുന്നു. 1936ൽ, അമൃതാഞ്ജൻ ലിമിറ്റഡ് എന്ന പേരിൽ ഒരു പബ്ലിക് ലിമിറ്റഡ് കമ്പനിയായി ഇത് ആരംഭിച്ചു.  സംഗീതസദസ്സുകളിൽ ഇത് സൗജന്യമായി വിതരണം ചെയ്ത് മരുന്നിന്റെ പ്രശസ്തി നാഗേശ്വരറാവു വർദ്ധിപ്പിച്ചു..
2007 നവംബർ 13 ന്  കമ്പനിയുടെ പേര് അമൃതാഞ്ജൻ ലിമിറ്റഡ് എന്നതിൽ നിന്ന് അമൃതാഞ്ജൻ ഹെൽത്ത്കെയർ ലിമിറ്റഡ് എന്നുമാറി. ഇന്ത്യാ ഗവൺമെന്റ് ഷെഡ്യൂൾ ടിയിൽ ഉൾപ്പെടുത്തിയ ഗുഡ് മാനുഫാക്ചറിംഗ് പ്രാക്ടീസ് (ജി.എം.പി) അമൃതാഞ്ജൻ കമ്പനി നേടിയിട്ടുണ്ട്.

2002 ജൂലൈ 4 ന് അമേരിക്കൻ മാർക്കറ്റിൽ കമ്പനി പ്രവേശിച്ചു. നാഗേശ്വരറാവുവിന്റെ പൗത്രനായ അരവിന്ദിനാണ് ഈ ചുമതല.

## ഉത്പ്പന്നങ്ങൾ
കമ്പനിയുടെ മുഖ്യഉത്പന്നം വേദനാസംഹാരിയാണ്.  2002 ൽ അമൃതാഞ്ജൻ ഹെൽത്ത്കെയർ പ്രമേഹത്തെ പ്രതിരോധിക്കുന്ന മരുന്നുകളുടെ ശ്രേണി ഡിയാക്യുവർ (Diakyur) എന്ന പേരിൽ പുറത്തിറക്കി.. ഒലീവ് എണ്ണയും ചിലയിനം കീടനാശിനികളും ഉത്പാദിപ്പിച്ച് വിതരണം ചെയ്യുന്നതിനും കമ്പനി ആലോചിക്കുന്നു. 2004 ൽ  ആയുർവേദ മൗത്ത്‌വാഷ് അഫയർ(Affair) എന്ന ബ്രാൻഡ് നാമത്തിൽ വിപണിയിലിറക്കി.

അമൃതാഞ്ജൻ ഇൻഫോടെക്ക് എന്ന പേരിൽ ഒരു സോഫ്റ്റ്‌വെയർ കമ്പനിയും നിലവിലുണ്ട്. ജൂലൈ 2001 ലാണ് ഇതിന്റെ കാൾ സെന്റർ പ്രവർത്തനമാരംഭിച്ചത്
## അമൃതാഞ്ജൻ
പൂർണ്ണമായും ആയുർവേദമരുന്നുകൾ ഉപയോഗിച്ചിട്ടുള്ള ഉൽപ്പന്നമാണ് അമൃതാഞ്ജൻ.യൂക്കാലി, കാംഫർ, മെന്തോൾ, വിന്റർഗ്രീൻ, സിന്നാമൺ എന്നിങ്ങനെയുള്ള ഘടകങ്ങളാണ് വേദനാസംഹാരിയായി പ്രവർത്തിക്കുന്നത്. 
## അവലംബം

## ഇതുംകൂടി കാണുക
* 

## പുറത്തേയ്ക്കുള്ള കണ്ണികൾ
* അമൃതാഞ്ജൻ ഹെൽത്ത്കെയർ

വർഗ്ഗം:ഇന്ത്യൻ കമ്പനികൾ
ഇരവി

ഏഷ്യയിൽ പലയിടത്തും കാണുന്ന, 20 മീറ്റർ വരെ ഉയരം വയ്ക്കുന്ന ഒരു വൃക്ഷമാണ് **ചികിരി**, **പുളിഞ്ചിക്കായ്**, **മക്കി** എന്നെല്ലാം അറിയപ്പെടുന്ന **ഇരവി**. . ഔഷധസസ്യമാണ്.

## അവലംബം

* J. B. A. P. M. de Lamarck, Encycl. 3:701, t. 405, fig. 2.  1792
* 

## പുറത്തേക്കുള്ള കണ്ണികൾ
* ചിത്രങ്ങൾ, മറ്റു വിവരങ്ങൾ 
* രൂപവിവരണം, കാണുന്ന ഇടങ്ങൾ

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:ക്ലൂസിയേസീ
വർഗ്ഗം:ഗാർസീനിയ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ഓടൽ

മധ്യപൂർവ്വേഷ്യയിലെയും ആഫ്രിക്കയിലെയും തദ്ദേശവാസിയായ ഒരു മരമാണ് **ഓടൽ (Balanites aegyptiaca)**. . സെനഗലിലെയും മൗറിഷ്യാനയിലെയും സർവ്വവ്യാപിയായ ഈ മരം ആഫ്രിക്കയിലെങ്ങും കാണപ്പെടുന്നു. പലകാലാവസ്ഥകളെയും മണ്ണുകളെയും കന്നുകാലികളെയും വെള്ളപ്പൊക്കത്തെയും എല്ലാം അതിജീവിക്കാൻ കഴിവുള്ള വൃക്ഷമാണിത്. കായകളും പൂക്കളും ഭക്ഷ്യയോഗ്യമാണ്. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
പേനക്കണ്ടൽ

റൈസോഫൊറേസിയ കുടുംബത്തിൽ ഉൾപ്പെടുന്ന 10 മീറ്റർ വരെ ഉയരമുള്ള ഒരു ചെറിയ കണ്ടൽ മരമാണ് **പേനക്കണ്ടൽ**. സമുദ്രതീരങ്ങളിലെ കണ്ടൽ ചതുപ്പുകളിൽ ഇവ ധാരാളമായി കാണപ്പെടുന്നു. ഇതിന്റെ പുറംതൊലി പരുക്കനും, ചുവപ്പുകലർന്ന തവിട്ട് നിറവുമാണ്. ഈ വൃക്ഷത്തിന്റെ തായ്‌ത്തടിയിൽ നിന്നും ചെറിയ ഊന്ന് വേരുകൾ പുറപ്പെടുന്നു. മഞ്ഞകലർന്ന വെള്ളനിറlത്തിലുള്ള പൂക്കൾ പിന്നീട് പിങ്കും തവിട്ടും നിറമായി മാറുന്നു. പുഷ്പദളങ്ങൾ ദൃഢവും മെലിഞ്ഞ് നീണ്ടതും അഗ്രം കൂർത്തതുമാണ്. കതിർ രൂപത്തിലുള്ള കായ്കൾ പാകമാകുമ്പോൾ താഴെ വീഴുകയും ചെളിയിലോ മണ്ണിലോ തറഞ്ഞുനിൽക്കുകയും അതിവേഗം വേരുകളെ മുളപ്പിക്കുകയും ചെയ്യുന്നു.

## അവലംബം

## പുറത്തേക്കുള്ള കണ്ണികൾ
* ധാരാളം വിവരങ്ങൾ
* http://www.iucnredlist.org/details/178803/0
* http://www.taiwan.gov.tw/ct.asp?xItem=47457&CtNode=2623&mp=1012 
* http://www.mangrove.at/bruguiera-gymnorhiza_orientalische-mangrove.html
* http://umramap.cirad.fr/amap2/logiciels_amap/Mangrove_web/especes/b/brugy/brugy.html

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
നിരാദ് മഹാപത്ര

ഒഡീഷയിലെ(ഒറീസ്സ) സിനിമാ സംവിധായകനാണ് .**നിരാദ് .എൻ. മഹാപത്ര** (ജന:1947, നവംബർ 12).
ബി.ഏ (ഓണേഴ്സ്) ഉന്നതനിലയിൽ പൂർത്തിയാക്കിയ ശേഷം മഹാപത്ര ഉപരിപഠനത്തിനായി ഉത്കൽ സർവ്വകലാശാലയിൽ ചേർന്നെങ്കിലും പഠനം  മുഴുമിപ്പിയ്ക്കാതെ 1968-ൽ പുണെയിലെ ഫിലിം  ആൻഡ് ടെലിവിഷൻ ഇൻസ്റ്റിറ്റ്യൂട്ടിൽ (എഫ്.ടി.ഐ.ഐ.) സംവിധാനപഠന കോഴ്സിനു ചേരുകയാണുണ്ടായത്. 1971-ൽ സിനിമാ സംവിധാനത്തിൽ മഹാപത്ര ഒന്നാം ക്ളാസ്സോടെ വിജയം നേടുകയും ചെയ്തു.തുടർന്ന് അവിടെത്തന്നെ അദ്ധ്യാപകനായി തുടർന്നു. ഗിരീഷ് കാസറവള്ളി, കേതൻ മേത്ത, മന്മോഹൻ മഹാപത്ര, ജാനു ബറുവ  എന്നിവർ അക്കാലത്ത് എഫ്.ടി.ഐ.ഐ. ലെ പ്രധാന വിദ്യാർത്ഥികളായിരുന്നു. 1984-ൽ ആണ് അദ്ദേഹത്തിന്റെ ആദ്യ ഫീച്ചർ ഫിലിം 'മായാ മിറിഗ' പുറത്തുവരുന്നത്.ആ വർഷത്തെ രണ്ടാമത്തെ ഏറ്റവും  മികച്ച ചിത്രത്തിനുള്ള ദേശീയ ബഹുമതി മായാ മിറിഗ നേടുകയുണ്ടായി.ഇതു കൂടാതെ ഒട്ടേറെ അന്താരാഷ്ട്ര ബഹുമതികളും   ഈ സിനിമാ കരസ്ഥമാക്കുകയുണ്ടായി.,

## അവലംബം

വർഗ്ഗം:ഇന്ത്യൻ ചലച്ചിത്രസംവിധായകർ
വർഗ്ഗം:1947-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ഒഡിയ ചലച്ചിത്ര സംവിധായകർ
ശ്രുതസോമൻ

മഹാഭാരതത്തിലെ ഒരു കഥാപാത്രമാണ് **ശ്രുതസോമൻ**. പാണ്ഡവനായ അർജ്ജുനന് ദ്രൗപദിയിൽ ജനിച്ച മകനാണ് ഇദ്ദേഹം.

വർഗ്ഗം:മഹാഭാരതത്തിലെ കഥാപാത്രങ്ങൾ
മാർഗരറ്റ് കസിൻസ്

ഐറിഷ് - ഇന്ത്യൻ വിദ്യാഭ്യാസ വിചക്ഷണയും വോട്ടവകാശപ്രവർത്തകയും തിയോസഫിക്കൽ പ്രചാരകയുമായിരുന്നു ഗ്രെറ്റാ കസിൻസ് എന്നറിയപ്പെട്ടിരുന്ന **മാർഗരറ്റ് എലിസബത്ത് കസിൻസ് (മാർഗരറ്റ് ജിലെസ്പി)**  (1878–1954). ആൾ ഇന്ത്യ വിമൻസ് കോൺഫറൻസിന്റെ സ്ഥാപകയായിരുന്നു. കവിയും സാഹിത്യ വിമർശകനുമായിരുന്ന ജെയിംസ് കസിൻസ് ആയിരുന്നു ജീവിതപങ്കാളി. 1915 മുതൽ ഈ ദമ്പതികൾ ഇന്ത്യയിൽ താമസമാരംഭിച്ചു.  
## ജീവിതരേഖ
ഒരു ഐറിഷ് പ്രൊട്ടസ്റ്റന്റ് കുടുംബത്തിലാണ് മാർഗരറ്റ് ജിലെസ്പി ജനിച്ചത്.  ഡബ്ലിനിലുള്ള അയർലൻഡ് റോയൽ സർവ്വകലാശാലയിൽ നിന്നും  സംഗീതത്തിൽ ബിരുദം നേടിയ മാർഗരറ്റിന് അവിടെ അദ്ധ്യാപികയായി ജോലി ലഭിച്ചു. ഇതിനിടെയാണ് കവിയും സാഹിത്യവിമർശകനുമായ ജെയിംസ് കസിൻസിനെ പരിചയപ്പെടുന്നതും 1903 ൽ വിവാഹം കഴിക്കുന്നതും. ഈ ദമ്പതികൾ ഒരുമിച്ച് സോഷ്യലിസം, സസ്യഭക്ഷണവാദം, ഭൌതിക ഗവേഷണം തുടങ്ങിയ മേഖലകളിൽ വ്യാപരിക്കാനാരംഭിച്ചു. മാഞ്ചസ്റ്ററിൽ 1906-ൽ നടന്ന നാഷണൽ കോൺഫറൻസ് ഓഫ് വിമണിന്റെ ഒരു യോഗത്തിൽ പങ്കെടുത്തതിനുശേഷം കസിൻസ് അതിന്റെ ഐറിഷ് ബ്രാഞ്ചിൽ ചേർന്ന് പ്രവർത്തനമാരംഭിച്ചു.  

1907 മാർഗരറ്റും ജെയിംസും തിയോസഫിക്കൽ സൊസൈറ്റിയുടെ ലണ്ടനിൽ നടന്ന കൺവൻഷനിൽ പങ്കെടുത്തു. ഇക്കാലത്ത് ഇദ്ദേഹം ലണ്ടനിലുള്ള സസ്യഭക്ഷണവാദികൾ, സ്ത്രീകളുടെ വോട്ടവകാശത്തിനായി പോരാടുന്നവർ, മൃഗപീഡനത്തിനെതിരെ പ്രവർത്തിക്കുന്ന ആന്റി വൈവിസെക്ഷൻ സൊസൈറ്റി, അതീന്ദ്രിയ പ്രവർത്തികളെസംബന്ധിച്ചു പഠനം നടത്തുന്ന ഓക്കൾട്ടിസ്റ്റുകൾ  തുടങ്ങിയ വ്യസ്ത്യസ്ത വിഭാഗങ്ങളുമായി ബന്ധപ്പെട്ടു. 

1908 -ൽ കസിൻസ്, ഹന്ന ഷീഹൈ സ്കെഫിംങ്ടണുമായി ചേർന്ന് ഐറിഷ് വിമൻ ഫ്രാൻചൈസ് ലീഗ് എന്ന സംഘടനയ്കു രൂപം നൽകി.   1910 -ൽ വിമൻ പാർലമെന്റ് എന്ന പ്രസ്ഥാനത്തിന്റെ നേതൃത്വത്തിൽ ഒരു സംഘം വനിതകൾ വോട്ടവകാശപ്രശ്നം ഉന്നയിച്ച്, ഹൌസ് ഓഫ് കോമൺസിലേക്ക് പ്രകടനം നടത്തുകയും, പ്രധാനമന്ത്രിക്ക് നിവേദനം കൈമാറാൻ ശ്രമിക്കുകയും കോമൺസിലെ മന്ത്രിമന്ദിരങ്ങളുടെ ജനാലകൾ തകർക്കുവാൻ ശ്രമിക്കുകയും ചെയ്തു. ഈ പ്രകടനത്തിൽ പങ്കെടുത്ത 119 വനിതകളിൽ ഡബ്ലിനിൽ നിന്നുമുള്ള 6 പേരിൽ ഒരാളായിരുന്നു കസിൻസ്. ഈ പ്രക്ഷോഭത്തിൽ കസിൻസ് അറസ്റ്റ് ചെയ്യപ്പെടുകയും ഒരു മാസം തടവിന് ശിക്ഷിക്കപ്പടുകയും ഹോളോവേ ജയിലിൽ അടയ്കപ്പെടുകയും ചെയ്തു. .

## അവലംബം

വർഗ്ഗം:1878-ൽ ജനിച്ചവർ
വർഗ്ഗം:1954-ൽ മരിച്ചവർ
വർഗ്ഗം:ഐറിഷ് ഫെമിനിസ്റ്റുകൾ
ഗ്വാഡലഹാര

മെക്‌സിക്കോയിലെ ഹലിസ്‌കോ സംസ്ഥാനത്തിന്റെ തലസ്ഥാനമാണ്  **ഗ്വാഡലഹാര**. മെക്‌സിക്കോയിലെ പടിഞ്ഞാറൻ - പസിഫിക് പ്രവിശ്യയിലെ ഹലിസ്‌കോ പ്രദേശത്തിന്റെ മധ്യത്തായാണ് ഈ നഗരം സ്ഥിതിചെയ്യുന്നത്. 1,564,514 പേർ വസിക്കുന്ന നഗരം മെക്‌സിക്കോയിലെ രണ്ടാമത്തെ മുനിസിപ്പാലിറ്റിയാണിത്. ജനസംഖ്യയിൽ ലാറ്റിനമേരിക്കയിൽ പത്താം സ്ഥാനത്തുള്ള നഗരവുമാണിത്.

മെക്സിക്കോയുടെ സാംസ്കാരിക തലസ്ഥാനമായി ഗ്വാഡലഹാര അറിയപ്പെടുന്നു. ഗ്വാഡലഹാര അന്താരാഷ്ട്ര ചലച്ചിത്രമേള, ഗ്വാഡലഹാര അന്താരാഷ്ട്ര പുസ്തകപ്രദർശനം എന്നിവ പ്രസിദ്ധമാണ്. പടിഞ്ഞാറിന്റെ മുത്ത് എന്ന് മെക്സിക്കോക്കാർ ഈ നഗരത്തെ സംബോധനചെയ്യുന്നു. ആറു സർവകലാശാലകൾ ഈ നഗരത്തിൽ സ്ഥിതിചെയ്യുന്നു. ഇരുപത്തിരണ്ട് മ്യൂസിയങ്ങൾ ഈ നഗരത്തിലുണ്ട്. അന്താരാഷ്ട്രപ്രസിദ്ധിയാർജ്ജിച്ച അനവധി എഴുത്തുകാരും ചിത്രകാരന്മാരും ശില്പികളും ചലച്ചിത്ര സംവിധായകരും അഭിനേതാക്കളും ഈ നഗരത്തിൽ വസിക്കുന്നു. 2011ൽ അമേരിക്കൻ സാംസ്കാരിക തലസ്ഥാനം എന്ന് ഈ നഗരം നാമകരണം ചെയ്യപ്പെട്ടു.

## അവലംബം

## പുറം കണ്ണികൾ

* From San Pedro Tlaquepaque, to the Palacio de Gobierno (Government Palace), Metropolitan Cathedral, Rotonda de los Hombres Ilustres, the Orosco murals...
* H. Ayuntamiento de Guadalajara 

വർഗ്ഗം:മെക്സിക്കോയിലെ നഗരങ്ങൾ
തോട്ടക്കാട്ട് മാധവിയമ്മ

കൊച്ചി നിയമസഭയിലെ ആദ്യ വനിതാ പ്രതിനിധിയായിരുന്നു **തോട്ടക്കാട്ട് മാധവിയമ്മ**. കവി, എഴുത്തുകാരി എന്ന നിലയിലും ഇവർ ശ്രദ്ധേയയാണ്. കേരളത്തിലെ സാമൂഹിക സാമുദായിക നവോത്ഥാനത്തിൽ പ്രധാന പങ്കുവഹിച്ച മന്നത്ത് പത്മനാഭന്റെ രണ്ടാമത്തെ ഭാര്യയായിരുന്നു. ഹേമപഞ്ചരം, തത്ത്വചിന്ത എന്നിവയാണ് പ്രധാനകൃതികൾ.

## അവലംബംhttps://newspaper.mathrubhumi.com/features/edit-page/edit-page-1.10483040<nowiki/>
 

വർഗ്ഗം:കൊച്ചി രാജ്യത്തിന്റെ ചരിത്രം
വർഗ്ഗം:കവികൾ
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
തിയോസഫിക്കൽ സൊസൈറ്റി

1875 ൽ ആണ് **തിയോസഫിക്കൽ സൊസൈറ്റി**  ന്യൂയോർക്ക് സിറ്റിയിൽ  രൂപം  കൊണ്ടത്. ഹെലെനാ ബ്ളാവാത് സ്കി,ഹെൻട്രി ഓൾകോട്ട്, വില്ല്യം  ജഡ്ജ് എന്നിവരാണ് രൂപീകരണത്തിനു നേതൃത്വം  വഹിച്ചത്. സ്ഥാപിതമായി കുറച്ചു വർഷങ്ങൾക്കു ശേഷം  ഭാരതത്തിൽ ചെന്നൈയ്ക്കടുത്ത അഡയാറിൽ തിയോസഫിക്കൽ സൊസൈറ്റിയുടെ പ്രധാന കേന്ദ്രം  തുറക്കപ്പെട്ടു. 

തിയോസഫിക്കൽ സൊസൈറ്റിയുടെ മുഖ്യ ഉദ്ദേശം വിശ്വ സാഹോദര്യം  ലോകമെമ്പാടും ജാതി, വർഗ്ഗ, നിറം, ദേശ വ്യത്യാസങ്ങളില്ലാതെ പരിപോഷിപ്പിക്കുകയും നിലനിർത്തുകയുമാണ്. അതിനുള്ള ഒരു വേദി ഒരുക്കുക മാത്രമാണ് തിയോസഫിക്കൽ സൊസൈറ്റി ചെയ്യുന്നത്.

അംഗങ്ങൾക്ക് പ്രത്യേക നിർദ്ദേശങ്ങളോ പഠനങ്ങളോ ജീവിത രീതിയോ  കർശനമായി തെയ്‌സോഫിക്കൽ സൊസൈറ്റി നിഷ്ക്കര്ഷിക്കുന്നില്ല. ഒരേയൊരു നിയമബന്ധമായ നിർദേശം വിശ്വ സാഹോദര്യം നിലനിർത്തുക മാത്രമാണ്.

## അവലംബം

വർഗ്ഗം:തിയോസഫി
ബൗൾഡ്

ലഘുചിത്രം|വലത്ത്‌|ഒരു ബാറ്റ്സ്മാൻ ബൗൾഡ് ആകുന്നു
ക്രിക്കറ്റ് കളിയിൽ ബാറ്റ്സ്മാൻ പുറത്താകുന്ന ഒരു രീതിയാണ് **ബൗൾഡ്**. ഒരു ബൗളർ എറിഞ്ഞ പന്ത് ബാറ്റ്സ്മാന് അടിച്ചകറ്റാനോ, പ്രതിരോധിക്കാനോ കഴിയാതെ പിന്നിലെ വിക്കറ്റ് തകർത്താൽ ആ ബാറ്റ്സ്മാൻ ബൗൾഡ് ആയി പുറത്താകുന്നു. ബാറ്റ്സ്മാന്റെ ബാറ്റിലോ ശരീരഭാഗങ്ങളിലോ കൊണ്ടശേഷം വിക്കറ്റ് തകർത്താലും ആ ബാറ്റ്സ്മാൻ ബൗൾഡ് ആയതായി പ്രഖ്യാപിക്കപ്പെടുന്നു. എന്നാൽ ഒരു പന്ത് നോ ബോളോ, ഡെഡ്ബോളോ ആണെങ്കിൽ ആ പന്തിൽ ബാറ്റ്സ്മാൻ ബൗൾഡ് ആയാലും അത് പരിഗണിക്കില്ല. ക്രിക്കറ്റ് നിയമങ്ങളിലെ 30-ആം നിയമമാണ് ബൗൾഡിനെ സംബന്ധിച്ചുള്ളത്. ക്യാച്ചിനുശേഷം ഏറ്റവും പ്രചാരമുള്ള രണ്ടാമത്തെ പുറത്താകൽ രീതിയാണ് ബൗൾഡ്. സധാരണഗതിയിൽ ബൗൾഡിനായി ബൗളർമാർ അപ്പീൽ നടത്തേണ്ടിവരില്ല. ബാറ്റ്സ്മാൻ ബൗൾഡ് ആയത് എല്ലാവർക്കും വ്യക്തമാണ് എന്നതിനാലാണ് ഇത്. ബൗൾഡ് മൂലമുള്ള വിക്കറ്റ് ബൗളറിനെ നേട്ടമായാണ് കണക്കാക്കുന്നത്.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ക്രിക്കറ്റിലെ നിയമങ്ങൾ
വർഗ്ഗം:ക്രിക്കറ്റിലെ സാങ്കേതിക പദങ്ങൾ
അനാർക്കലി (വിവക്ഷകൾ)

* അനാർക്കലി - മുഗൾ സാമ്രാജ്യവുമായി ബന്ധപ്പെട്ട ഒരു നർത്തകി.
* അനാർക്കലി (ലാഹോർ)
* അനാർക്കലി ശവകുടീരം ലാഹോർ
## ചലച്ചിത്രങ്ങൾ
* അനാർക്കലി (1953-ലെ ചലച്ചിത്രം)
* അനാർക്കലി (1955-ലെ ചലച്ചിത്രം)
* അനാർക്കലി (1966-ലെ ചലച്ചിത്രം)
* അനാർക്കലി (ചലച്ചിത്രം)
* അനാർക്കലി (2015- ലെ ചലച്ചിത്രം)
കൊമെലിന ആൻഡമാനിക്ക

ആൻഡമാൻ ദ്വീപസമൂഹത്തിൽനിന്നും പുതുതായി കണ്ടെത്തിയ ഒരിനം സസ്യമാണ് **കൊമെലിന ആൻഡമാനിക്ക** . കൊമെലിന ജനുസ്സിൽ ഉൾപ്പെടുന്ന സസ്യത്തെ തെക്കൻ ആൻഡമാനിലെ ചിടിയതപ്പു പക്ഷിസങ്കേതത്തിൽ നിന്നുമാണ് കണ്ടെത്തിയത്. കാലിക്കട്ട് യൂണിവേഴ്‌സിറ്റിയിലെ ബോട്ടണി വിഭാഗത്തിലെ സംഘമാണ് സസ്യത്തെ കണ്ടെത്തിയത്. 

## വിവരണം
നിലംപറ്റി വളരുന്ന ചെടിയിൽ നീലനിറത്തിലുള്ള പൂക്കളാണ് ഉണ്ടാവുന്നത്. ചെടിയിലെ നിരവധിയായ ശാഖകൾ നിലംപറ്റി വളരാൻ സഹായിക്കുന്നു. ബഹുവർഷി സ്വഭാവമുള്ള ചെടിയിൽ അണ്ഡാകൃതിയുള്ള ചെറിയ ഇലകളും ഉരുണ്ട വിത്തുമാണുള്ളത്. കടൽ തീരത്തോട് ചേർന്ന പ്രദേശങ്ങളിലാണ് ഇവ കൂടുതലായും വളരുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:കൊമെലിന
മുഅതസില

പ്രവാചകൻ മുഹമ്മദ്‌ നബിയുടെ കാലശേഷം മുസ്ലിം സമൂഹത്തിൽ ഉത്ഭവിച്ച ഒരു നൂതന പ്രസ്ഥാനമാന് അൽ **മുഅതസില** (Arabic: المعتزلة‎). വാസ്വിലുബ്നു അത്വ (ഹിജ്റ:80-131) ആണ് ഇതിൻറെ സ്ഥാപകൻ. വിഘടിതർ എന്നാണ്‌ ഇതിൻറെ അർഥം. മഹാ പണ്ഡിതനായ ഹസൻ അൽ ബസ്വരിയുടെ സദസ്സിൽ നിന്നും തെറ്റി പിരിഞ്ഞു  പോയ വ്യക്തിയാണ് വാസിൽ. ഈ സമയം ഹസൻ ബസ്വരി ഇങ്ങനെ പറഞ്ഞു ,"ഖ്ദിഅതസല അന്നാ" (അവൻ നമ്മിൽ നിന്നും  വിഘടിച്ചു പോയി ) ഇതാണ് ഈ വിഭാഗത്തിന് ഈ പേർ വരാൻ കാരണം. ഉമവീ ഖിലാഫത്തിൽ ഉടലടുക്കുകയും അബ്ബാസീ ഖിലാഫത്തിൽ വ്യാപിക്കുകയും ചെയ്തു. അബ്ബാസീ വാഴ്ചയിൽ കാര്യമായ സ്വധീനം ഇവർക്കുണ്ടായതിനാൽ മുഅതസലീ ആശയങ്ങൾക്ക് ഏറെ സ്വാധീനവും പ്രചാരവും ലഭിച്ചു. 

ഖുറാനും നബിചര്യയും  അടിസ്ഥാനപ്പെടുത്തി  കാര്യങ്ങളെ വിലയിരുത്തുന്ന കീഴ്വഴക്കത്തിൽ നിന്നും ഭിന്നമായി യുക്തിചിന്തയിലൂടെയും തത്ത്വശാസ്ത്ര അടിസ്ഥാനത്തിലുമായിരുന്നു ഇക്കൂട്ടരുടെ വ്യാഖ്യാനങ്ങൾ. ബുദ്ധിയിൽ ഉൾകൊള്ളുന്നതും തർക്ക ശാസ്ത്രത്തിലൂടെ നേടിയെടുത്തതുമായ സിദ്ധാന്തങ്ങളായിരുന്നു ഇവരുടേത്. 

പ്രധാനമായും അഞ്ചു അടിസ്ഥാന തത്ത്വങ്ങളാണ് ഉള്ളത് 
# തൌഹീദ് 
# അദ്ൽ 
# വഅദ് വൽ വഈദ്
# അൽ മന്സിലത്ത് ബൈനൽ മൻസിലത്തയ്നി 
# അംറുബിൽ മറുഫ് വ നഹി അനിൽ മുന്കർ

മനുഷ്യ കഴിവുകൾ അപ്പപ്പോൾ നൽകുന്നതാണെന്നു ഇവർ വാദിച്ചു.
ഇസ്ലാമിലെ കദ്റിലുള്ള വിശ്വാസത്തെ ഇവർ എതിർത്തു .
അല്ലാഹുവിൻറെ പല ഗുണങ്ങളേയും നിഷേധിക്കുകയോ വ്യാഖ്യാനിച്ചു നിഷേധിക്കുകയോ ഇവർ ചെയ്തു 
ഖബർ ശിക്ഷ, മീസാൻ (പരലോകത്ത് നന്മയും തിന്മയും തൂക്കുന്നത്) എന്നിവയും തള്ളിക്കളഞ്ഞു 
ഖുർആൻ അല്ലാഹുവിൻറെ സൃഷ്ടിയാണെന്നും അനാദിയായി നിലനിന്നതല്ലെന്നുമുള്ള വാദം കൊണ്ടുവന്നു.

ചുരുക്കത്തിൽ ഇവർ പ്രവാചകൻ പഠിപ്പിച്ച പാഠങ്ങളിൽ നിന്നും അകന്നു പോയി.
പിൽകാലത്ത് വന്ന പല നൂതന ആശയക്കാരും ഇവരുടെ ചിന്തകളും ഇവരിൽ നിന്നും കടമെടുത്തവരണ് .

## അവലംബം

വർഗ്ഗം:ഇസ്ലാമിക ചരിത്രം
മിന്നൽ പടയാളി

തിരുപ്പതി ചെട്ടിയർ എവർഷൈൻ പ്രൊഡക്ഷനുവേണ്ടി മദ്രാസ് ഫിലിംസെന്റർ സ്റ്റുഡിയോയിൽ നിർമിച്ച മലയാളചലച്ചിത്രമാണ് **മിന്നൽ പടയാളി**.  മുതുകുളം രാഘവൻ പിള്ള തിരക്കഥയും സംഭാഷണവും എഴുതി.  വാണക്കുറ്റി, പി. ഭാസ്കരൻ, അഭയദേവ് എന്നിവർ ചേർന്ന് എഴുതിയ ഏഴു ഗാനങ്ങൾക്ക് പി.എസ്. ദിവാകർ സംഗീതം നൽകി.  ചിത്രസംയോജനവും സംവിധാനവും ജി.വിശ്വനാഥൻ നിർവഹിച്ചു.  സീതാഫിലിംസ് വിതരണം നടത്തിയ ഈ ചിത്രം 1959 ഏപ്രിൽ 25-ന് പ്രദർശനം തുടങ്ങി.
## അഭിനേതാക്കൾ
*സത്യൻ
*കൊട്ടാരക്കര ശ്രീധരൻ നായർ
*സെബാസ്റ്റ്യൻ കുഞ്ഞുകുഞ്ഞു ഭാഗവതർ
*കോട്ടയം ചെല്ലപ്പൻ
*ലളിത
*വിജയം
*പത്മിനി
*പ്രിയദർശിനി
## പിന്നണിഗായകർ
*എ.എം. രാജ
*എ.പി. കോമള
*കുമരേശൻ
*മൈഥിലി
*പി.ബി. ശ്രീനിവാസ്
*എസ്. ജാനകി
*ശാന്ത പി. നായർ
## അവലംബം

## പുറത്തേക്കുള്ള കണ്ണികൾ
*ഇന്റ്രെറ്റ് മൂവി ഡാറ്റാ ബേസിൽ നിന്ന് മിന്നൽ പടയാളി

വർഗ്ഗം:1959-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:അഭയദേവിന്റെ ഗാനങ്ങൾ
എഡ്വാർദൊ ഗലിയാനൊ

പ്രശസ്തനായ ഉറുഗ്വൻ എഴുത്തുകാരനും പത്രപ്രവർത്തകനുമാണ് **എഡ്വാർദൊ ഗലിയാനൊ** (ജനനം : 3 സെപ്റ്റംബർ 1940 - 13 ഏപ്രിൽ 2015). ഇരുപത്തിയെട്ടോളം ഭാഷകളിൽ കൃതികൾ വിവർത്തനം ചെയ്യപ്പെട്ടിട്ടുണ്ട്. ലാറ്റിനമേരിക്കയിലെ സാമ്രാജ്യത്വവിരുദ്ധമുന്നേറ്റങ്ങൾക്ക് ചുക്കാൻപിടിച്ച ഇടതുപക്ഷ ബുദ്ധിജീവികളിൽ പ്രമുഖനായിരുന്നു. 
## ജീവിതരേഖ
ഉറുഗ്വയിൽ ജനിച്ച ഗലിയാനൊക്ക് 1973 ൽ രാജ്യത്ത് നടന്ന പട്ടാള അട്ടിമറിയോടെ നാടു വിടേണ്ടി വന്നു. സൈന്യത്തിന്റെ നോട്ട പുള്ളിയായ ഗലിയാനൊ അർജന്റീനയിലും സ്പെയിനിലുമായി ദീർഘകാലം ഒളിവിൽ കഴിഞ്ഞു. പട്ടാള ഏകാധിപത്യം 1985 ൽ തകർന്നതോടെ നാട്ടിൽ തിരിച്ചെത്തി. പത്രപ്രവർത്തനത്തിലും ടെലിവിഷനിലും രാഷ്ട്രീയത്തിലും സജീവമാണ്.

1971ൽ പ്രസിദ്ധീകരിച്ച ഓപ്പൺ വെയിൻസ് ഓഫ് ലാറ്റിനമേരിക്ക എന്ന കൃതി ഗലിയാനൊയെ രാജ്യാന്തരതലത്തിൽ ശ്രദ്ധേയനാക്കി. സ്പാനിഷ് അധിനിവേശകാലംമുതൽ വർത്തമാനകാലത്തെ അമേരിക്കൻ ഇടപെടൽവരെയുള്ള അഞ്ചുനൂറ്റാണ്ടുകാലത്തെ ഭൂഖണ്ഡചൂഷണത്തിന്റെ ചരിത്രംപറയുന്ന ഈ പുസ്തകം പുറത്തിറങ്ങിയതിനെത്തുടർന്ന് ഗലീനോ അറസ്റ്റിലായി.

ചിലി, അർജന്റീന, ഉറൂഗ്വയ് എന്നിവിടങ്ങളിലെ പട്ടാള ഭരണാധികാരികൾ ഗ്രന്ഥം നിരോധിച്ചു. 1973ൽ ഉറൂഗ്വേയിലെ പട്ടാളഅട്ടിമറിയെത്തുടർന്ന് ഗലീനോയെ നാടുകടത്തി. 2009ലെ അമേരിക്കൻ ഉച്ചകോടിയിൽ യുഎസ് പ്രസിഡന്റ് ബറാക് ഒബാമയ്ക്ക് പുസ്തകം സമ്മാനിച്ചുകൊണ്ട് അത് വായിക്കാൻ വെനസ്വേലൻ പ്രസിഡന്റ് ഹ്യൂഗോ ഷാവേസ്  ആവശ്യപ്പെട്ടതോടെ ഗ്രന്ഥം ബെസ്റ്റ് സെല്ലർ പട്ടികയിൽ ഇടംപിടിച്ചു.

ഉറൂഗ്വയിലെ മോണ്ടി വീഡിയോയിലെ സ്വകാര്യ ആശുപത്രിയിൽ 2015 ൽ അന്തരിച്ചു.
## കൃതികൾ
*ഓപ്പൺ വെയിൻസ് ഓഫ് ലാറ്റിനമേരിക്ക
*മെമ്മറി ഓഫ് ഫയർ
*സോക്കർ ഇൻ സൺ ആൻഡ് ഷാഡോ
*ഡേസ് ആൻഡ് നൈറ്റ്സ് ഓഫ് ലവ് ആൻഡ് വാർ
*ദ ബുക്ക് ഓഫ് എംബ്രേസസ്
*ഓപ്പൺ വെയിൻസ്
*വോയിസസ് ഓഫ് ടൈം

## പുരസ്കാരങ്ങൾ
*സാംസ്കാരിക സ്വാതന്ത്ര്യത്തിനായി പ്രവർത്തിച്ചവർക്കു നൽകുന്ന ആദ്യ ലാനൺ പുരസ്കാരം 
*അന്താരാഷ്ട്ര മനുഷ്യാവകാശ പുരസ്‌കാരം
## അവലംബം

## പുറം കണ്ണികൾ

* Interview with Eduardo Galeano 
* Sandra Cisneros reads "Los Nadies/The Nobodies" by Eduardo Galeano from *Book of Embraces*, *El libro de los abrazos* (1989)  "http://pen.org/audio_archive/soe_2005/soe_cisneros.mp3 ".
* "'Voices of Time': Legendary Uruguayan Writer Eduardo Galeano on Immigration, Latin America, Iraq, Writing – and Soccer ,"  *Democracy Now!* 19 May 2006
* "Reflections from Eduardo Galeano ," *The Leonard Lopate Show*, 19 May 2006.
* "Writer Without Borders "—interview by Scott Widmer on *In These Times*
* "Author of the Month ," *Escritores.org*
* The Guardian: Chávez creates overnight bestseller with book gift to Obama
* Eduardo Galeano Interviewed by Jonah Raskin  by *[[Monthly Review]]*, October 2009
*Uruguayan Author Eduardo Galeano Returns with ''Mirrors: Stories of Almost Everyone'' - video report by *[[Democracy Now!]]*
*Haiti Occupied Country 

വർഗ്ഗം:1940-ൽ ജനിച്ചവർ

വർഗ്ഗം:സെപ്റ്റംബർ 3-ന് ജനിച്ചവർ

വർഗ്ഗം:ഉറുഗ്വൻ എഴുത്തുകാർ
ത്രായമാണം

കാശ്മീരിലും ഹിമാലയത്തിലും 1500 മുതൽ 3300 വരെ മീറ്റർ ഉന്നതികളിൽ വളരുന്ന ഒരു ഔഷധസസ്യമാണ് **തുമ്മി** എന്നും അറിയപ്പെടുന്ന, **ത്രായമാണം** എന്നു് മലയാള വൈദ്യഗ്രന്ഥങ്ങളിൽ  പരാമർശിച്ചുകാണുന്ന, ഹിമാലയൻ ജെൻഷ്യ അഥവാ ഇന്ത്യൻ ജെൻഷ്യ. . കിഴങ്ങാണ് ഔഷധമായി ഉപയോഗിക്കുന്നത്.  അതീവഗുരുതരമായ വംശനാശഭീഷണി നേരിടുന്ന ഒരു ചെടിയാണിത്.  പലതരം നാട്ടുവൈദ്യങ്ങളിലും ഈ ചെടി ഉപയോഗിക്കുന്നുണ്ട്. 

അതിവേഗം വംശനാശം വന്നുകൊണ്ടിരിക്കുന്ന സസ്യങ്ങളിൽ പെട്ടതാണു് ഇതു്. ഹിന്ദിയിൽ കഡു, കന്നടയിൽ കരടിഹന്നി,തമിഴിൽ കമ്പൻതിരൈ, തെലുങ്കിൽ ബുറോണി, സംസ്കൃതത്തിൽ ത്രായമാണം അഥവാ ത്രായന്തി എന്നീ പേരുകളിൽ അറിയപ്പെടുന്നു . പല മലയാളം വൈദ്യഗ്രന്ഥങ്ങളിലും ത്രായമാണം എന്നതു് ബ്രഹ്മിയാണെന്നു് കാണപ്പെടുന്നുണ്ടെങ്കിലും ഔഷധഗുണങ്ങളിലെ വ്യത്യസ്തത നിരീക്ഷിക്കുമ്പോൾ യഥാർത്ഥ ത്രായമാണം ബ്രഹ്മിയല്ല എന്നുറപ്പിക്കാം.

ഔഷധ ആവശ്യങ്ങൾക്കുവേണ്ടി ഈ ചെടിയുടെ കിഴങ്ങുകളാണു് മുഖ്യമായും ഉപയോഗിക്കുന്നതു്.

## അവലംബം

## പുറത്തേക്കുള്ള കണ്ണികൾ
* http://envis.frlht.org/junclist.php?txtbtname=&gesp=1044|Gentiana+kurroo+ROYLE .

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
നൂൽപ്പരുത്തി

ഇന്ത്യ മുഴുവൻ കൃഷി ചെയ്യുന്ന ഒരിനം പരുത്തിയാണ് **കുരുപ്പരുത്തി**, **പഞ്ഞിപ്പരുത്തി** എന്നെല്ലാമറിയപ്പെടുന്ന **നൂൽപ്പരുത്തി**. . 2.5 മീറ്റർ വരെ ഉയരം വയ്ക്കുന്ന ഈ സസ്യം പലവിധ ഔഷധഗുണങ്ങളുള്ള ഒരു ചെടിയാണ്.  ആഫ്രിക്കൻ വംശജനാണ്. ഹോമിയോപ്പതിയിലും ഇത് മരുന്നുണ്ടാക്കാൻ ഉപയോഗിക്കുന്നുണ്ട്. 

## അവലംബം

## പുറത്തേക്കുള്ള കണ്ണികൾ
* ധാരാളം വിവരങ്ങൾ 
* ഔഷധഗുണങ്ങൾ 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:മാൽവേസീ
റൺ ഔട്ട്

ക്രിക്കറ്റ് കളിയിൽ ഒരു ബാറ്റ്സ്മാൻ പുറത്താകുന്ന ഒരു രീതിയാണ് **റൺ ഔട്ട്**. ക്രിക്കറ്റ് നിയമങ്ങളിലെ 38-ആം നിയമമാണ് റൺ ഔട്ടിനെ സംബന്ധിക്കുന്നത്. കളിക്കിടെ ക്രീസിൽനിന്ന് ഏതെങ്കിലും കാരണങ്ങൾ മൂലം പുറത്തിറങ്ങുന്ന ബാറ്റ്സ്മാനെ ഔട്ടാക്കാനായി ബൗളറോ, ഏതെങ്കിലും ഫീൽഡർമാരോ പ്രസ്തുത വശത്തെ വിക്കറ്റ് പന്തുപയോഗിച്ച് തകർക്കുന്നു. ഇങ്ങനെ സംഭവിക്കുന്ന ഔട്ടുകൾക്കാണ് റൺ ഔട്ട് എന്ന് പറയുന്നത്. ബാറ്റ്സ്മാൻ റണ്ണിനായി ശ്രമിക്കുമ്പോഴോ അല്ലാത്തപ്പോഴോ റൺ ഔട്ട് സംഭവിക്കാം. പന്ത് നോ ബോളോ, വൈഡോ ആണെങ്കിൽ പോലും റൺ ഔട്ട് സാധ്യമാണ്.

## റൺ ഔട്ട് അംഗീകരിക്കപ്പെടാത്ത സാഹചര്യങ്ങൾ
*ബാറ്റ്സ്മാന്റെ ബാറ്റോ, ശരീരമോ പോപ്പിങ് ക്രീസിനുള്ളിൽ ഒരിക്കൽ സ്പർശിക്കുകയും എന്നാൽ വിക്കറ്റ് ഭേദിക്കപ്പെട്ട അവസരത്തിൽ പരിക്കുകൾ ഒഴിവാക്കാനായി സ്പർശനാവസ്ഥയിൽനിന്ന് മാറിയ അവസരത്തിൽ ബാറ്റ്സ്മാൻ റൺ ഔട്ട് ആകില്ല.
*ബൗളറിന്റെയോ ഏതെങ്കിലും ഫീൽഡറുടെയോ കൈയ്യിലോ ഏതെങ്കിലും ശരീരഭാഗങ്ങളിലോ സ്പശിക്കാതെ പന്ത് നോൺ സ്ട്രൈക്കർ എൻഡിലെ വിക്കറ്റിൽ പതിച്ചാൽ, ആ എൻഡിലെ ബാറ്റ്സ്മാൻ ക്രീസിനു പുറത്താണെങ്കിൽ പോലും റൺ ഔട്ട് ആകില്ല.
*ബാറ്റ്സ്മാൻ സ്റ്റംപ്ഡ് ആയി പുറത്താകുന്ന സാഹചര്യങ്ങൾ റൺ ഔട്ട് നിയമത്തിന് പ്രസക്തിയില്ല.

## മങ്കാദിങ്ങ്
ബൗളർ തന്റെ റൺ അപ്പ് പൂർത്തിയാക്കുന്നതിന് തൊട്ടുമുൻപ്, സ്ട്രൈക് ബാറ്റ്സ്മാൻ ബോൾ നേരിടാൻ തയ്യാറായിനിൽക്കുമ്പോൾ. നോൺ സ്ട്രൈക്കറായ ബാറ്റ്സ്മാൻ പലപ്പോഴും ഒരു റണ്ണിന് തയ്യാറായി ക്രീസിന് പുറത്തേക്ക് അറിയാതെ ഇറങ്ങാറുണ്ട്, ഈ അവസരം മുതലെടുത്ത് ചില ബൗളർമാർ പന്ത് എറിയാതെ നോൺ സ്ട്രൈക്കർ എൻഡിലെ വിക്കറ്റ് തകർത്ത് നോൺ സ്ട്രൈക്കറെ റൺ ഔട്ട് ആക്കുന്നു. ഇതിനാണ് മങ്കാദിങ്ങ് എന്ന് പറയുന്നത്. ഈ പ്രവണത ക്രിക്കറ്റിന്റെ മാന്യതയ്ക്ക് നിരക്കാത്ത ഒന്നായാണ് കണക്കാക്കുന്നത്. ഇന്ത്യൻ ബൗളറായിരുന്ന വിനു മങ്കാദ് 1947ൽ ഓസ്ട്രേലിയൻ ബാറ്റ്സ്മാനായ ബിൽ ബ്രൗണിനെ ഈ രീതിയിൽ പുറത്താക്കിയിരുന്നു. അങ്ങനെയാണ് ഈ പ്രവൃത്തി മങ്കാദിങ്ങ് എന്ന് അറിയപ്പെടാൻ തുടങ്ങിയത്.

### ടെസ്റ്റ് ക്രിക്കറ്റിൽ മങ്കാദിങ്ങ് നടന്ന അവസരങ്ങൾ

### ഏകദിന ക്രിക്കറ്റിൽ മങ്കാദിങ്ങ് നടന്ന അവസരങ്ങൾ

## അവലംബം

## പുറത്തേക്കുള്ള കണ്ണികൾ
*ക്രീസിൽ തുടരുക: ക്രിക്കിൻഫോ 

വർഗ്ഗം:ക്രിക്കറ്റിലെ നിയമങ്ങൾ
വർഗ്ഗം:ക്രിക്കറ്റിലെ സാങ്കേതിക പദങ്ങൾ
ക്ലാരിബെൽ അലിഗ്രിയ

പ്രമുഖ നിക്കരാഗ്വൻ കവിയും നോവലിസ്റ്റും പത്രപ്രവർത്തകയുമാണ് **ക്ലാരിബെൽ അലിഗ്രിയ**എന്ന തൂലികാ നാമത്തിൽ എഴുതുന്ന ക്ലാരാ ഇസബെൽ അലിഗ്രിയ വിദെസ് (ജനനം :12 മേയ് 1924).
2006 ലെ സാഹിത്യത്തിനു നൽകുന്ന ന്യൂസ്റ്റാഡ് പുരസ്കാരം ലഭിച്ചിട്ടുണ്ട്. നിക്കരാഗ്വൻ മോചന സമരത്തിന്റെ ശക്തമായ പ്രതിധ്വനിയാണ് അലിഗ്രിയയുടെ കവിതകൾ. 
## ജീവിതരേഖ
നിക്കരാഗ്വെയിൽ ജനിച്ച അലിഗ്രിയ വളർന്നത് പടിഞ്ഞാറൻ എൽസാൽവഡോറിലായിരുന്നു. 1943 ൽ അമേരിക്കിലേക്ക് പോയി. ജോർജ് വാഷിംഗ്ടൺ സർവകലാശാലയിൽ നിന്ന് തത്ത്വശാസ്ത്രത്തിൽ ബിരുദം നേടി.രാഷ്ട്രീയത്തിൽ സജീവമായിരുന്നു. സാൻഡനിസ്റ്റ ദേശീയ വിമോചന മുന്നണിയിൽ സജീവമായിരുന്നു. അക്രമരാഹിത്യത്തിലൂന്നിയ പ്രതിരോധ പ്രവർത്തനങ്ങളിലൂടെ 1979 ൽ നിക്കരാഗ്വെയിലെ അനസ്റ്റാസിയോ സൊമോസ ഡിബെയ്ലിന്റെ ഏകാധിപത്യ ഗവൺമെന്റിനെ പുറത്താക്കുന്നതിൽ  പങ്ക് വഹിച്ചു.
1985 ൽ നിക്കരാഗ്വെയിലേത്ത് മടങ്ങിയ  അവർ രാജ്യത്തിന്റെ പുനസൃഷ്ടിയിൽ പ്രധാന പങ്ക് വഹിച്ചു.

നിരവധി കാവ്യ സമാഹാരങ്ങളും നോവലുകളും കുട്ടികളുടെ കൃതികളും പ്രസിദ്ധപ്പെടുത്തി.

## കൃതികൾ

## പുരസ്കാരങ്ങൾ
*2006 ലെ സാഹിത്യത്തിനു നൽകുന്ന ന്യൂസ്റ്റാഡ് പുരസ്കാരം
*1978 ൽ ക്യൂബ നൽകുന്ന കാസ ഡെ ലാസ് അമേരിക്കാസ് പുരസ്കാരം (ഐ സർവൈവ്) (ജിയോകോൺട ബെല്ലിയോടൊപ്പം)

## അവലംബം

## അധിക വായനയ്ക്ക്
* 
* 
## പുറം കണ്ണികൾ
*  Claribel Alegría gana premio internacional 
*  Encuentro-Taller con Claribel Alegría 
*  Academy of American Poets
*  Claribel Alegria at Curbstone Press

വർഗ്ഗം:1924-ൽ ജനിച്ചവർ

വർഗ്ഗം:മേയ് 12-ന് ജനിച്ചവർ

വർഗ്ഗം:സ്പാനിഷ് കവികൾ
വർഗ്ഗം:നിക്കരാഗ്വെൻ കവികൾ
പഞ്ചാബ് ഭരണ ബോർഡ്

1849-ൽ രണ്ടാം ആംഗ്ലോ-സിഖ് യുദ്ധാനന്തരം പഞ്ചാബ്, ഇന്ത്യയിലെ ബ്രിട്ടീഷ് സാമ്രാജ്യത്തോട് കൂട്ടിച്ചേർക്കപ്പെട്ടതിനെത്തുടർന്ന് അവിടത്തെ ഭരണത്തിനായി ബ്രിട്ടീഷ് ഈസ്റ്റ് ഇന്ത്യ കമ്പനി ഏർപ്പെടുത്തിയ സംവിധാനമായിരുന്നു **പഞ്ചാബ് ഭരണ ബോർഡ്** (). അന്നത്തെ ബ്രിട്ടീഷ് ഗവർണർ ജനറലായിരുന്ന ഡൽഹൗസി പ്രഭു നിയമിച്ച ഈ ബോർഡ് മൂന്നംഗങ്ങളെ ഉൾക്കൊള്ളുന്നതായിരുന്നു. ലാഹോറിലെ അന്നത്തെ ബ്രിട്ടീഷ് റെസിഡന്റായിരുന്ന ഹെൻറി ലോറൻസ് ആയിരുന്നു ഈ ബോർഡിന്റെ അദ്ധ്യക്ഷൻ. ഹെൻറിയുടെ ഇളയ സഹോദരനും ജലന്ധർ ദൊവാബിന്റെ ചീഫ് കമ്മീഷണറുമായിരുന്ന ജോൺ ലോറൻസ്, സി.ജി മാൻസെൽ എന്നിവരായിരുന്നു മറ്റംഗങ്ങൾ. 1850-ൽ മാൻസെലിനു പകരം റോബർട്ട് മോണ്ട്ഗോമറി മൂന്നാം ബോർഡംഗമായി. ലാഹോറിലെ സിവിൽ സെക്രട്ടേറിയേറ്റ് മന്ദിരമായിരുന്നു ബോർഡിന്റെ ആസ്ഥാനം.

പഞ്ചാബിലെ ഭരണത്തിൽ പരിചയസമ്പന്നനായിരുന്ന ഹെൻറി ലോറൻസിന്റെ ഭരണരീതികളോട് ഡൽഹൗസിക്ക് ആഭിമുഖ്യമുണ്ടായിരുന്നില്ല. എന്നാൽ ഹെൻറിയുടെ കീഴുദ്യോഗസ്ഥനായിരുന്ന ജോണിന്റെ ഭരണരീതികളോട് അദ്ദേഹം ഏറെ തൽപരനുമായിരുന്നു. ഹെൻറിയെ മറികടക്കാതെതന്നെ പഞ്ചാബ് ഭരണത്തിൽ ഡൽഹൗസിയുടെ താൽപര്യങ്ങൾ നടപ്പിലാക്കുന്നതിനുള്ള ഒരു സംവിധാനമായിരുന്നു അംഗങ്ങൾക്ക് തുല്യാധികാരമുള്ള ഈ മൂന്നംഗബോർഡ്. ബോർഡിന്റെ എല്ലാ തീരുമാനങ്ങൾക്കും കുറഞ്ഞത് രണ്ടംഗങ്ങളുടെയെങ്കിലും അംഗീകാരം ആവശ്യമായിരുന്നു.

ഹെൻറിയും ജോണും തമ്മിലുള്ള തർക്കങ്ങൾ മൂലം 1953-ൽ ഈ ബോർഡ് പിരിച്ചുവിട്ടു. പകരം ജോൺ ലോറൻസ് പഞ്ചാബിന്റെ ചീഫ് കമ്മീഷണറായി.

## അവലംബം

## പുറത്തേക്കുള്ള കണ്ണികൾ
* ബോർഡ് ഓഫ് അഡ്മിനിസ്ട്രേഷൻ
വർഗ്ഗം:പഞ്ചാബിന്റെ ചരിത്രം
പെരിട്ടോണിയൽ ഡയാലിസിസ്

ഹീമോഡയാലിസിസിൽ നിന്ന് വ്യത്യസ്തമായി രക്തം ശരീരത്തിനുള്ളിൽ വെച്ച് തന്നെ ശുദ്ധീകരിപ്പിക്കുന്ന പ്രക്രിയയെ **പെരിട്ടോണിയൽ ഡയാലിസിസ്** എന്ന് പറയുന്നു. ഉദരത്തിനുള്ളിലെ അവയവങ്ങളെ ആവരണം ചെയ്യുന്ന നേർത്ത സ്തരമാണ് പെരിട്ടോണിയം. രക്തത്തിലെ അമിതജലാംശവും ലവണങ്ങളുമെല്ലാം ആഗിരണം ചെയ്യാനും പുറന്തള്ളാനുമുള്ള ഇവയുടെ കഴിവാണ് പെരിട്ടോണിയൽ ഡയാലിസിസിൽ പ്രയോജനപ്പെടുത്തുന്നത്.
ഉദരത്തിൽ സ്ഥാപിച്ച കത്തീറ്ററിലൂടെ പെരിറ്റോണിയൽ കാവിറ്റിയിലേക്ക് 1-2 ലിറ്റർ ഡയലൈസേറ്റ് എന്ന പ്രത്യേക ദ്രാവകം കടത്തിവിട്ട് 30 മിനുട്ടിന് ശേഷം തിരിച്ചെടുക്കുകയാണ് ചെയ്യുന്നത്. ഈ സമയത്തിനിടെ പെരിറ്റോണിയൽ കാവിറ്റിയെ വലയം ചെയ്യുന്ന ധമനികളിലും സിരകളിലും കൂടി ഒഴുകുന്ന രക്തത്തിലെ മാലിന്യങ്ങളും അമിത ജലാംശവുമൊക്കെ ഡയലൈസേറ്റിലേക്ക് പ്രവേശിച്ചിരിക്കും.
## ഡയാലിസിസ് ചെയ്യുന്ന രീതി

File:DP branchement.svg|Hookup
File:DP infusion.svg|Infusion
File:DP stase.svg|Diffusion (fresh)
File:DP fin stase.svg|Diffusion (waste)
File:DP drainage.svg|Drainage


## അവലംബം

## പുറത്തേക്കുള്ള കണ്ണികൾ

*

വർഗ്ഗം:ചികിത്സാരീതികൾ
ഹാൻഡിൽ ദ് ബോൾ

ക്രിക്കറ്റ് കളിയിൽ ബാറ്റ്സ്മാൻ പുറത്താകുന്ന രീതികളിൽ ഒന്നാണ് **ഹാൻഡിൽ ദ് ബോൾ**. ബാറ്റ് പിടിക്കാത്ത കൈകൾ കൊണ്ട് ഒരു ബാറ്റ്സ്മാൻ മനഃപൂർവം പന്തിനെ സ്പർശിക്കുമ്പോൾ ഈ നിയമപ്രകാരം ഫീൽഡിങ് ടീമിന്റെ അപ്പീലിന്മേൽ അയാളെ ഔട്ടാക്കാൻ സാധിക്കും. എന്നാൽ പരുക്കുകൾ ഒഴിവാക്കാനായി ബാറ്റ്സ്മാൻ പന്തിനെ സ്പർശിച്ചാൽ ഈ നിയമപ്രകാരം അയാൾ ഔട്ടാകില്ല. സാധാരണഗതിയിൽ പന്ത് സ്റ്റമ്പിൽ കൊള്ളും എന്ന് ഭയന്ന് അത് ഒഴിവാക്കാനായാണ് ബാറ്റ്സ്മാന്മാർ പന്തിനെ കൈകൾ ഉപയോഗിച്ച് തടയുന്നത്. ക്രിക്കറ്റ് നിയമങ്ങളിലെ 33-ആം നിയമമാണ് ഹാൻഡിൽ ദ് ബോളിനെ സംബന്ധിക്കുന്നത്. ഈ നിയമപ്രകാരം വളരെ അപൂർവമായി മാത്രമേ ബാറ്റ്സ്മാന്മാർ പുറത്തായിട്ടുള്ളൂ. ക്രിക്കറ്റ് ചരിത്രത്തിൽ ഇതുവരെ ഫസ്റ്റ്-ക്ലാസ്സ് ക്രിക്കറ്റിൽ 57 തവണയും, ലിസ്റ്റ് എ ക്രിക്കറ്റിൽ 4 തവണയും, അന്താരാഷ്ട്ര ക്രിക്കറ്റിൽ 9 തവണയും മാത്രമേ ഈ നിയമപ്രകാരം ബാറ്റ്സ്മാന്മാർ പുറത്തായിട്ടുള്ളൂ. ഈ നിയമപ്രകാരം പുറത്താകുന്ന ബാറ്റ്സ്മാന്റെ വിക്കറ്റ് ബൗളർ നേടിയതായി പരിഗണിക്കില്ല.

## ഈ നിയമപ്രകാരം ബാറ്റ്സ്മാൻ പുറത്താകാവുന്ന സന്ദർഭങ്ങൾ
ഈ നിയമപ്രകാരം രണ്ട് സന്ദർഭങ്ങളിൽ ബാറ്റ്സ്മാൻ പുറത്താകാം;
#ഫീൽഡറിന്റെ അനുമതിയില്ലാതെ ബാറ്റ് പിടിക്കാത്ത ഒരു കൈ ഉപയോഗിച്ചോ, രണ്ടു കൈകളും ഉപയോഗിച്ചോ ബാറ്റ്സ്മാൻ മനഃപൂർവം പന്തിനെ സ്പർശിക്കുമ്പോൾ.
#ഫീൽഡറിന്റെ അനുമതിയില്ലാതെ ബാറ്റ്സ്മാൻ പന്ത് കൈകൊണ്ട് എടുത്ത് ഏതെങ്കിലും ഫീൽഡറിന് കൈമാറുമ്പോൾ.

രണ്ടാമത്തെ സന്ദർഭത്തിൽ അപൂർവങ്ങളിൽ അപൂർവമായി മാത്രമേ ഈ നിയമം പ്രയോഗിക്കപ്പെട്ടിട്ടുള്ളു. ഫീൽഡിങ് ടീം പന്ത് എടുത്ത് കൊടുക്കുന്ന ബാറ്റ്സ്മാന്റെ പ്രവൃത്തി ഒരു സഹായമായി പലപ്പോഴും കാണുന്നതിനാലാണ് ഇത്.

## അന്താരാഷ്ട്ര ക്രിക്കറ്റിൽ
അന്താരാഷ്ട്ര ക്രിക്കറ്റിൽ ഇതുവരെ 9 ബാറ്റ്സ്മാന്മാർ ഈ നിയമപ്രകാരം പുറത്തായിട്ടുണ്ട്. അതിന്റെ പട്ടികയാണ് താഴെ കൊടുത്തിരിക്കുന്നത്;

## അവലംബം

വർഗ്ഗം:ക്രിക്കറ്റിലെ നിയമങ്ങൾ
വർഗ്ഗം:ക്രിക്കറ്റിലെ സാങ്കേതിക പദങ്ങൾ
സല്യൂട്ട് 6

സല്യൂട്ട് പദ്ധതിയിലെ എട്ടാമത്തെ ബഹിരാകാശ നിലയമായ സല്യൂട്ട് 6(ഡോസ്-5) (Salyut 6 / DOS-5) 29-9-1977 മുതല് 29-7-1982 വരെ പ്രവർത്തിച്ചു. ആദ്യമായി രണ്ടു വാതിലുകൾ ഘടിപ്പിച്ചിരുന്നു. രണ്ട് സോയൂസ് വാഹനങ്ങൾ - അല്ലെങ്കിൽ ഒരു സോയൂസിനൊപ്പം ഒരു പ്രോഗ്രസ്പേടകവും - ഒരേസമയം ഘടിപ്പിച്ചിക്കാനായിരുന്നു  രണ്ടു വാതിലുകൾ. (ബഹിരാകാശത്തേക്ക് സാധനങ്ങൾ കൊണ്ടുപോകുന്ന പേടകങ്ങളാണ് പ്രോഗ്രസ് പേടകങ്ങൾ.) വാഴ്സാപാക്ട്  രാജ്യങ്ങളില് നിന്നുമുള്ളവർ  സല്യൂട്ട് 6 സന്ദർശിച്ചു. ഏറ്റവും കൂടൂതല് ദിവസം ബഹിരാകാശത്ത് താമസിക്കുന്നതിനുള്ള  റിക്കാർഡ് ഈ നിലയത്തിൽ  ഭേദിച്ചു (96 ദിവസം).

## അവലംബം

* Harland, David (14 February 2005). The Story of Space Station Mir. Glasgow, United Kingdom: Springer-Praxis. ISBN 978-0-387-23011-5.  
* "NASA - NSSDC - Spacecraft - Details". NASA. 2 April 2008. Retrieved 2008-06-29.  
* Baker, Philip (1 June 2007). The Story of Manned Space Stations: An Introduction. New York, United States of America: Springer-Praxis. ISBN 978-0-387-30775-6.  
* Wade, Mark. "Salyut 6". Encyclopedia Astronautica. Retrieved 2007-07-05.  
* a b Hall & Shayler (7 May 2003). Soyuz: A Universal Spacecraft. London, United Kingdom: Springer-Praxis. ISBN 978-1-85233-657-8.  
* David S. F. Portree (March 1995). Mir Hardware Heritage (PDF). NASA. Retrieved 2007-03-30.  
* Wade, Mark. "Cosmos 1267". Encyclopedia Astronautica. Retrieved 2007-06-28.  

വർഗ്ഗം:സോവിയറ്റ് യൂണിയന്റെ ബഹിരാകാശപദ്ധതികൾ
വർഗ്ഗം:കൃത്രിമോപഗ്രഹങ്ങൾ
വർഗ്ഗം:ബഹിരാകാശനിലയങ്ങൾ
മുളയരി

മുളയരി|thumb|right|250px|മുളയരി
പുല്ലിന്റെ വംശത്തിലെ ഏകപുഷ്പിയായ ഏറ്റവും വലിയ ചെടിയായ മുള പുഷ്പിച്ചുകഴിഞ്ഞാൽ ഉണ്ടാകുന്ന വിത്തുകളാണ് **മുളയരി**. പുഷ്പിച്ചതിന് ശേഷം മുളകൾ പൂർണ്ണമായും നശിക്കുകയും മുളയരി വീണിടത്തൊക്കെ മുളച്ചു വരികയും ചെയ്യും. അത്യൂഷ്ണകാലത്തും ഒരു നിശ്ചിത പ്രായം ചെന്നെത്തിയാലുമാണ് മുളകൾ പുഷ്പ്പിക്കാറ് .ഓരോ ഇനം മുളയും നിശ്ചിത ഇടവേളകളിലാണ് പുഷ്പിക്കുന്നത്.ഈ കാലയളവ് ഓരോ ഇനത്തിനും വെവ്വേറേയാണ്. മലബാറിലുള്ളവർ മുളം കാടുകൾക്ക് കായൽ എന്നും മുളയരിക്ക് കായലരി എന്നും പറയാറുണ്ട്.
ലഘുചിത്രം|right|200px|പുഷ്പിച്ച മുളകൾ

## ചരിത്രം
കടുത്ത ക്ഷാമവും വരൾച്ചയും ഉള്ളപ്പോഴാണ് മുളകൾ പൂഷ്പിക്കാറ് എന്നാണു പഴമക്കാരുടെ വിശ്വാസം. അതുകൊണ്ടു് മുളകൾ പൂത്തുകഴിഞ്ഞാൽ  മുളംകാടിനുചുറ്റും ചാണകംമെഴുകി വളരെ വൃത്തിയായി വച്ചതിന് ശേഷം അരികൾ അടിച്ചുകൂട്ടി ശേഖരിക്കാറുണ്ടായിരുന്നു. അരി ഉപയോഗിച്ചു് പായസവും മുളയരിക്കഞ്ഞിയും ഉണ്ടാക്കാറുണ്ട്.

## ചിത്രങ്ങൾ

പ്രമാണം:Baamboo Rice Soup.jpg|മുളയരികൊണ്ടുള്ള കഞ്ഞി
പ്രമാണം:മുളംതണ്ടു്.JPG|മുളംതണ്ടു് പൂത്തുനിൽക്കുന്നു
പ്രമാണം:മുളയരി വീണു്കിടക്കുന്നു.JPG|മുളയരി വീണു് കിടക്കുന്നു



വർഗ്ഗം:ധാന്യങ്ങൾ
വർഗ്ഗം:മുള
ഹൊറാഷിയോ കാർടിസ്

പരാഗ്വെയുടെ പുതിയ പ്രസിഡന്റാണ് **ഹൊറാഷിയോ കാർടിസ്** (ജനനം :5 ജൂലൈ 1956). കൊളറാഡോ പാർടിയുടെ സ്ഥാനാർഥിയായാണ്  അദ്ദേഹം മത്സരിച്ചത്. പുകയിലത്തോട്ടങ്ങൾ, ബാങ്കുകൾ, നിക്ഷേപനിധികൾ, കാർഷികഭൂമികൾ, സോഡാഫാക്ടറി തുടങ്ങി വിവിധ രംഗങ്ങളിൽ കുത്തകാധിപത്യമുണ്ട്. രാജ്യത്തെ സോക്കർ ചാമ്പ്യൻ ക്ലബായ ലിബെർടാഡിന്റെ പ്രസിഡന്റാണ്. 
## അവലംബം


വർഗ്ഗം:1956-ൽ ജനിച്ചവർ

വർഗ്ഗം:പരാഗ്വെയുടെ പ്രസിഡന്റുമാർ
വർഗ്ഗം:ജൂലൈ 5-ന് ജനിച്ചവർ